Lase Šene je slobodan | Meridian Sport <\nLase Šene je slobodan\nLase Šene je raskinuo ugovor sa Đenovom i sada je slobodan igrač.\nOn je u italijanski klub došao 9. avgusta 2019. godine iz holandskog Ajaksa za koji je od 2012. odigrao 286 mečeva i postigao 64 pogotka i 52 asistencije igrajući na sredini terena.\nU Đenovi je bio standardan u svojoj prvoj sezoni. Na 34 utakmice upisao je po tri gola i asistencije.\nOve sezone ovaj 34-godišnjak nije zabilježio niti jednu utakmicu zbog virusa korona i suspenzije. U prvom kolu Serije A protiv Krotonea je bio u protokolu, ali je presjedio cijeli meč na klupi za rezervne igrače.\nPrethodni članakŽivković prva zimska pridošlica u Humskoj\nNaredni članakRobinson oborio rekord NBA lige\nWilbursteah 16/05/21 15:32 At 16/05/21 15:32\nbuy cialis very cheap prices fast delivery: buy cialis insurance buy cialis in miami


CB BiH: Priliv stranih direktnih investicija premašio 536 miliona KM\n15/08/2017 | 15:27 | Autor: RTRS\nCentralna banka BiH saopštila je danas da je priliv direktnih stranih investicija u prošloj godini iznosio 536,3 miliona KM, odnosno 1,8 odsto bruto domaćeg proizvoda.\nNajviši priliv investicija u 2016. godini bio je iz Hrvatske - 119 miliona KM, te Austrije 73,9 miliona KM, Ujedinjenih Arapskih Emirata 66, Velike Britanije 52,2 i Holandije 51 milion KM.\nU oblasti trgovine na veliko realizovano je najviše investicija - 148,8 miliona KM, zatim u oblasti finansijskih uslužnih djelatnosti /bankarski sektor/ - 139,1 miliona KM, u oblasti proizvodnje duvanskih proizvoda - 67,7 miliona KM, u proizvodnji hemikalija i hemijskih proizvoda - 49,3 miliona KM, te u djelatnosti telekomunikacija - 34,2 miliona KM.\nNajveći iznos stanja direktnih investicija i dalje se odnosi na Austriju - 2,5 milijardi KM, Hrvatsku - 2,2 milijarde KM i Srbiju 2,1 milijardu KM.


Narodni poslanik Adam Šukalo Agenciji za državnu upravu Republike Srpske | NSRS\nNarodni poslanik Adam Šukalo Agenciji za državnu upravu Republike Srpske\nAGENCIJI ZA DRŽAVNU UPRAVU REPUBLIKE SRPSKE\nMolim Vas da mi odgovorite koliko je javnih konkursa za upražnjena radna mjesta objavila Agencija i Fond za zaštitu životne sredine i energetskku efikasnost Republike Srpske u 2014., 2015., 2016. i 2017. godini?\nMolim da mi dostavite iste javne konkurse i rezultate istih.\nNarodni poslanik Adam Šukalo, Klub poslanika Partije demokratskog progresa između dva nastavka Devetnaeste sjednice 19. juna 2017. godine postavio je sljedeće pitanje:\n„Molim Vas da mi odgovorite koliko je javnih konkursa za upražnjena radna mjesta objavila Agencija i Fond za zaštitu životne sredine i energetsku efikasnost Republike Srpske u 2014., 2015., 2016., i 2017. godini?\nMolim da mi dostavite iste javne konkurse i rezultate istih.“\nU skladu sa članom 82. Poslovnika Vlade Republike Srpske („Službeni glasnik Republike Srpske“ broj: 10/09) kao i članom 264. Poslovnika Narodne skupštine Republike Srpske („Službeni glasnik Republike Srpske“ broj: 31/11 i 34/17), dajemo sljedeći\nZakonom o državnim službenicima („Službeni glasnik Republike Srpske“, br. 118/08, 117/11, 37/12 i 57/16) regulisan je, pored ostalog, i postupak zapošljavanja i popunjavanja upražnjenih radnih mjesta u republičkim organima uprave.\nBliža pravila i procedure zapošljavanja propisana su Pravilnikom o jedinstvenim pravilima i proceduri javne konkurencije za zapošljavanje i postavljenje državnih službenika („Službeni glasnik Republike Srpske“, br. 68/09, 31/12 i 24/15).\nU skladu sa Zakonom o državnim službenicima i Pravilnikom o jedinstvenim pravilima i proceduri javne konkurencije za zapošljavanje i postavljenje državnih službenika, Agencija za državnu upravu sprovodi postupke javne konkurencije za popunjavanje upražnjenih radnih mjesta državnih službenika u republičkim organima uprave, postupajući po zahtjevima organa uprave.\nPostupke javne konkurencije za upražnjena radna mjesta namještenika sprovode republički organi uprave.\nFond za zaštitu životne sredine i energetsku efikasnost Republike Srpske, Zakonom o republičkoj upravi nije definisan kao republički organ uprave, te s toga Agencija za državnu upravu nije nadležna za postupke popunjavanja upražnjenih radnih mjesta u Fondu.\nSvi javni konkursi za koje je nadležna Agencija za državnu upravu objavljuju se u dnevnom listu „Nezavisne novine“ i na internet stranici Agencije za državnu upravu.\nSastav konkursnih komisija i spisak kandidata koji ispunjavaju uslove konkursa, za svaki konkurs, dostupan je učesnicima postupka i javnosti na internet stranici Agencije za državnu upravu najmanje tri dana prije održavanja ulaznog intervjua.\nRezultati javne konkurencije se objavljuju na internet stranici Agencije za državnu upravu.\nU 2014. godini, Agenciji za državnu upravu od strane republičkih organa uprave, dostavljena su 63 zahtjeva za popunu upražnjenih radnih mjesta državnih službenika. Nakon sprovedenog postupka javne konkurencije, izabrana su i radni odnos zasnovala 203 najuspješnija kandidata, od čega 18 kandidata na pozicije rukovodećih državnih službenika. U toku 2014. godine za 22 radna mjesta javni konkursi su zaključcima Agencije oglašeni neuspjelim.\nU 2015. godini, Agenciji za državnu upravu dostavljeno je 46 zahtjeva za sprovođenje postupka javne konkurencije za upražnjena radna mjesta državnih službenika u organima uprave. Nakon sprovedenog postupka javne konkurencije, izabrano i radni odnos je zasnovao 71 najuspješniji kandidat, od čega 20 kandidata na pozicije rukovodećih državnih službenika. U toku 2015. godine za 5 radnih mjesta javni konkursi su zaključcima Agencije oglašeni neuspjelim.\nU 2016. godini, Agenciji za državnu upravu dostavljeno je 58 zahtjeva za sprovođenje postupka javne konkurencije za upražnjena radna mjesta državnih službenika u organima uprave. Nakon sprovedenog postupka javne konkurencije, izabrano i radni odnos je zasnovao 61 najuspješniji kandidat, od čega 37 kandidata na pozicije rukovodećih državnih službenika. U toku 2016. godine za 9 radnih mjesta javni konkursi su zaključcima Agencije oglašeni neuspjelim.\nU 2017. godini, Agenciji za državnu upravu dostavljena su 23 zahtjeva za sprovođenje postupka javne konkurencije za upražnjena radna mjesta državnih službenika u organima uprave, uz napomenu da se 14 zahtjeva odnosi na popunu upražnjenih radnih mjesat rukovodećih državnih službenika zbog isteka mandata.\nPregled javnih konkursa/internih oglasa u 2014. godini:\nNaziv republičkog organa uprave\nMinistarstvo za izgjeglice i raseljena lica\nMinistartvo industrije, energetike i rudarstva\nMinistartsvo za prostorno, uređenje, građevinarstvo i ekologiju\nRepublička direkcija za promet NVO\ni imovnsko-pravne poslove\nRepublička uprava za igre na sreću\nRepublički centar za istraživanje rata, ratnih zločina i traženje nestalih\nPregled javnih konkursa/internih oglasa u 2015. godini:\nRepublička zavod za geološka istraživanja\nPregled javnih konkursa/internih oglasa u 2016. godini:\nPregled javnih konkursa/internih oglasa u 2017. godini:


„Martesa“ u pravcu Estonije sa ekipom od šest osoba - Vesti - Kosovo - Ministry of Foreign Affairs - Republic of Kosovo\n„Martesa“ u pravcu Estonije sa ekipom od šest osoba\nPriština, 24. novembar, 2017. – Grupa umetnika sa Kosova će krenuti u pravcu Estonije kako bi prisustvovali i odgovarali na sesijama nakon dve predstave koje će imati film „Martesa“ na festivalu kategorije „A“.\nRežiserka i scenarista Blerta Zeqiri, glumci glavnih uloga, Ardiana Matoshi, Alban Ukaj i Genc Salihu, producent Kreshnik Berisha i Direktor Kinematografskog Centra Kosova, Arben Zharku, biće na predstavi svetske premijere filma „Tallinn Film Festival“.\nSufinansirani film od države, biće predstavljen na najprestižnijem festivalu 28. i 29. novembra. Putovanje i smeštaj kosovske ekipe su podržane od KCK-a i organizatora festivala. U vreme kada se vrše završne pripreme za predstavu na prestižnom festivalu, ekipa je preko zvanične veb stranice otkrila priču koju tretira „Martesa“.\nDve nedelje pred svadbu, Anita (Adriana Matoshi) i Bekim (Alban Ukaj) vrše završne pripreme za veliki dan. Iako još uvek čekaju vest o Anitinim roditeljima, koji su proglašeni nestalim još od rata 1999. godine na Kosovu, i kontrolnom porodicom Bekima, s druge strane, izgleda da par uspeva da rukovodi pripremama.\nAli kada se homoseksualni tajni ljubavnik Bekima, Noli (Genc Salihu) vrati iz inostranstva, iznenada situacija postaje veoma komplikovana, pogotovo kada Bekim svati da je on još uvek zaljubljen u njega.\n„Kosovo je svugde“ otvara festival knjizevnosti u Sent Galenu Feride Rushiti pocascena nagradom Americkog Stejt departmenta sa titulom „Hrabre zene“ Kosovo porazilo Azerbejdzan, povecava mogucnost za kvalifikaciju „Sarabande“ za Petrit Çekua premijera u Zagrebu


Vesti online / Vesti / Zanimljivosti / Prirodne katastrofe u 2012.\nNaučnici iz celog sveta upozoravali su da će nas u 2012. zadesiti razorni zemljotresi, uragani, cunamiji, vulkanske erupcije razorne moći... Ali, samo u jednom su bili u pravu - dogodila se "Sendi". Smak sveta po kalendaru drevnih Maja nije se desio, ali su najavljene nove opasnosti za 2017. i 2040. godinu!\nNaučno dokazano: Spržićemo Zemlju!\nPrve scenarije katastrofe čuli smo već početkom godine. Sve je počelo kada je ugledni britanski naučnik objavio da će nas „istrebiti epidemija vulkanskih erupcija, zemljotresa i cunamija“. Jedan od vodećih britanskih vulkanologa Bil Mekgvaer u popularno-naučnom časopisu Nju Sajentist izneo je teoriju prema kojoj će globalno zagrevanje i promena nivoa mora tokom velikih klimatskih promena uzrokovati porast vulkanske aktivnosti na području Mediterana. To će biti okidač kataklizme koju smo sami izazvali.\nNišta od apokalipse: Srbija preživela sudnji dan!\nTajming najavljen za smak sveta je prošao - bez posledica! Stranci su pohrlili na Rtanj, koji je označen kao jedino mesto na planeti koje će smak sveta zaobići. Ostatak planete bio je u strahu od “konačnog kraja”.\nJedan američki portal je, pozivajući se na Nostradamusovo proročanstvo, optužio Srbe za nadolazeću apokalipsu. Po njihovom tumačenju, Nostradamus je u 86 katrenu svog proročanstva rekao:\n-I doći će godina sa đavoljim brojem u obrnutom smeru (1999. godina ima tri devetke koje su obrnute tri šestice, odnosno broj satane) i tada će đavo želeti da napravi svetski sukob da bi 13 godina kasnije i ceo svet bio uništen.\nNaravno, za NATO intervenciju i bombardovanje krivi su Srbi jer su “odbili mirovni sporazum sa Albancima”.\nKako smo izbegli "napad" Supermeseca\nU maju nas je "napao" i fenomen zvani Supermesec, odnosno najsjajniji pun Mesec u godini. S media portal istraživao je njegov uticaj na ljude. Astrolozi su nas upozoravali da samoubistva, saobraćajne nesreće, svađe i nesanice samo neke od posledica koje nastaju usled punog Meseca.\nNismo oslepeli od gledanja u Veneru\nU junu smo iskoristili poslednju prilika u životu da vidimo fenomen tranzita Venere preko Sunca. Ipak, ovaj jedinstveni prizor predstavljao je opasnost za oči.\nOftalmolozi i astronomi su upozoravali da se gledanjem bez naočara u ovaj fenomen može oslepeti! Bili smo svedoci jedne od najlepših pripodnih pojava kada se Venera našla između Zemlje i Sunca,i kada se prikazala mala planeta nalik crnoj lopti koja prelazi preko sjajnog Sunca. Sledeći put takav prizor biće vidljiv tek za 125 godina. Iako su lepe, posmatranje astronomskih pojava mogu dovesti do oštećenja oka.\nIzdržljivi Srbi: Preživeli ekstremno UV zračenje!\nU junu i julu Srbija je danima bila izložena ekstremnom UV zračenju. Zabeležen je najviši stepen zračenja od kada postoje merenje. Više o tome govorila je za S media portal načelnica Nacionalnog centra za klimatske promene RHMZ-a Jasminka Smajlagić.\nJedna katastrofa se ipak desila: Uragan "Sendi" paralisao Ameriku!\nPreko stotinu mrtvih. Vetar, talasi, kiša i sneg pogodili su površinu od 1.600 kilometara, a efekte oluje osetili su stanovnici 17 američkih saveznih država. Bez struje je ostalo 8,5 miliona ljudi, a otkazano je više od 18.100 avionskih letova. Šteta od oluje procenjuje se na 20 milijardi dolara, čime je "Sendi" dospela među najskuplje prirodne katastrofe u istoriji.\nAko je verovati tvrdnjama kulta "Božji mač", za nekoliko godina nas očekuje katastrofa u kojoj će svi nestati. Prema njihovim tvrdanjama, smak sveta nas očekuje 1.1.2017. godine. Katastrofu će preživeti samo članovi kulta, dok će svi ostali nestati u "paklenoj vatri".\nNASA, pak, smatra, da će asteroid razoriti Zemlju 5. februara 2040.\nU sveopštoj histeriji oko smaka sveta nastali su i prvi vicevi na ovu temu. Jedan od prvih došao je iz Nemačke.\nMerkel, Obama i Putin su se sreli na jednoj fubalskoj utakmici, a onda im se iznenada ukazao Bog i rekao im da idu svojim kućama i da svojim narodima obznane da će danas biti smak sveta.\nObama je odmah pohitao nazad u Ameriku i preko televizije objavio da postoje dve vesti - jedna lepa i jedna ružna. Lepa vest je, rekao je Obama, da Bog postoji, a ružna je da će biti danas smak sveta.\nI Putin je požurio da bi na jednoj pres-konferenciji saopštio narodu šta mu je rečeno i priznao da ima dve loše vesti - prva je da Bog postoji, a druga da će danas biti smak sveta.\nMerkelova je, međutim, svojim Nemcima prenela da direktno od Boga ima dve zaista dobre vesti za njih - prva je da Bog postoji, a druga da će ona do kraja sveta biti njihova kancelarka!\nZANIMLJIVOSTI Počeo festival "Superheroji nauke"


Narodna stranka: Neko ko krši zakone i ustav ne može biti počasni građanin | Kolubarske\nPovodom inicijative odborničke grupe SPS-JS, da predsednik Srbije Aleksandar Vučić bude proglašen počasnim građaninom Valjeva, oglasila se saopštenjem za javnost Narodna stranka (NS).\nNarodna stranka navodi da se zvanje počasni građanin bilo gde u svetu smatra izuzetno visokim priznanjem, vrlo retko se daje, i procedura za dodelu je gotovo surovo komplikovana i prolazi kroz mnoštvo filtera iz razloga što je to zvanje po samoj definiciji izrazito zahtevno i izričito.\nDa ne bude zabune, postoji razlika između zaslužnog i počasnog građanina. Zaslužan građanin je zvanje koje se dodeljuje stanovniku grada koji ima mesto prebivališta, odnosno stalnog boravka na teritoriji istog, a počasni građanin može biti samo lice koje nema prebivalište u tom gradu, može biti rođeno u njemu ali bez stalnog mesta prebivališta.\nPo pitanju Aleksandra Vučića, ovaj prvi uslov je ispunjen. I to je jedini uslov koji i može biti ispunjen u ovom slučaju, međutim šta je sa ostalim, pita Narodna stranka.\nNe ulazeći u lik i političko delo Aleksandra Vučića, dovoljno je da se zapitamo u kojoj to od navedenih oblasti je zadužio grad Valjevo i podigao njegov ugled u zemlji i svetu? Umetnik, stvaralac, naučnik, istaknuti lekar, sportista, prosvetitelj, heroj, dobročinitelj? Naravno, ništa od toga!\nAli, kako je i u državi Srbiji, tako i u gradu Valjevu, zvanje počasnog građanina potpuno obesmišljeno, gospoda iz pomenute koalicije su dala sebi za pravo da se zaigraju sa definicijom i ubace i oblast – poznavanje geografije, pa čaki izražavanje želje za ravnomernim razvojem i boljim životom građana. Pa tako u jednom delu njihovog objašnjenja stoji, citiramo: "Aleksandar Vučić čovek koji voli svoju zemlju, poznaje svako mesto u Srbiji, jer želi da se svaki okrug razvija i da svi naši građani lepo žive"... ili, citiramo dalje:"Brze saobraćajnice koje nas približavaju Beogradu, dolazak investitora koji će zaposliti našu omladinu, unapređenje turističkih potencijala Divčibara, gasifikacija koja će trajno rešiti problem zagađenog vazduha u Valjevu su samo neki od projekata koji našem gradu vraćaju dostojanstvo, a Valjevkama i Valjevcima priliku da grade bolju budućnost. Znajući Aleksandra Vučića, uvereni smo da se on neće zaustaviti na ovim razvojnim projektima za naš grad".\nHajde da, kada je već sve obesmišljeno, pa i zvanje počasnog građanina, uguramo i privredu kao oblast u definiciju. Ponovo imamo gomilu znakova pitanja! Ponovo ne ulazeći u to šta je i kako od navedenog urađeno, to je za neke druge teme, ali kako može jedan čovek biti zaslužan za sve navedeno? To je posao države Srbije i resornih ministarstava, nije lično Aleksandar Vučić gasifikovao Valjevo, unapredio potencijal Divčibara, asfaltirao brzu saobraćajnicu...! Da uporedimo, to bi bilo kao da za najboljeg fudbalera Španije proglase predsednika FC Barselona, a kao razlog navedu to što je Mesi dao 30 golova u ligi. Ali kako smo već navikli na narativ da bez aktuelnog predsednika države Srbije ne bi mogli ni da dišemo, pijemo vodu, spavamo..., jer je on zaslužan za to, nije nikakvo iznenađenje da je pokrenuta ovakva inicijativa. Čak i da odemo tako daleko u tu bajku i prihvatimo i to kao istinu dolazimo do pitanja kršenja prava, zakona i Ustava. A neko ko to konstantno radi, ne može biti počasni građanin!\nI kao i za Slobodana Miloševića, naravno da će predlog biti usvojen, ali Milošević je i par godina kasnije izopšten sa spiska počasnih građanina Valjeva. Ono što se nameće kao zaključak je da na svojim greškama ne učimo, već ih konstantno ponavljamo, navodi se u saopštenju Narodne stranke povodom predloga opozicionih odbornika SPS-JS da predsednik Srbije Aleksandar Vučić bude proglašen za počasnog građanina Valjeva.\nNarodna stranka podseća da Valjeva ima 13 počasnih građana, navode samo neke: Jovan Mišković, Arius Van Tinhoven, Živojin Mišić, Vilim Tausig, Jordan Stajić, Anatolij Karpov, Ljuba Popović..., dakle, kako kažu, ljudi koji su izuzetno zadužili Valjevo u gotovo svimoblastima i zahvaljujući kojima je Valjevo prepoznatljivo i na mapi sveta.\nZbog radova na bazenu u SRC Petnica Pre 2 sati 53 minuta\nSaopštenje Pre 53 minuta\nPodaci Zavoda za javno zdravlje Pre 17 sati 50 minuta


Zajedno ćemo graditi termoelektranu nakon izborne pobjede: Poručeno sa predizbornog skupa PDA u Tulovićima – Pokret Demokratske Akcije Banovići\nNaslovnica/Pokret Demokratske Akcije/Zajedno ćemo graditi termoelektranu nakon izborne pobjede: Poručeno sa predizbornog skupa PDA u Tulovićima\nZajedno ćemo graditi termoelektranu nakon izborne pobjede: Poručeno sa predizbornog skupa PDA u Tulovićima\nProgramski ciljevi i kandidati PDA BiH za Opće izbore 2018. predstavljeni su večeras članovima i simpatizerima PDA na skupu održanom u mjesnoj zajednici Tulovići. Pored 2500 članova skupu su prisustvovali i svi poslanici koji su početkom godine smjenili prethodnu Vladu TK. Prisutnima su se večeras obratili kandidati PDA za Skupštinu TK: Narcisa Šiljegović, Mirza Omerdić, Senad Alić i Mirsad Bećić.\nNarcisa Šiljegović iz prijateljske opštine Živinice naglasila je da će Banovići i Živinice biti dio zajedničke budućnosti i nakon izborne pobjede PDA i da će zajedno graditi termoelektranu koja je od velikog značaja kako za rudnik Banovići, tako i za rudnik Đurđevik.\n– Vi ste sretnici koji ste sačuvali Rudnik a sačuvali ste ga zahvaljujući jakim ljudima na čelu sa našim predsjednikom dr. Mirsadom Kukićem, kazala je Šiljegović.\nDa je za sve pozitivno što se dešava na TK zaslužan jedan čovjek prepoznala je i Gračanica u čije ime je večeras govorio njihov kandidat PDA za Skupštinu TK Mirza Omerdić. Čovjek koji je zajedno sa Kukićem rekao ne režimu koji smatra da je Tuzlasnki kanton manje vrijedan u odnosu na njih.\n– Nije Bosna i Hercegovina od Sebilja do Marin Dvora, već od Save do mora i od Drine do Une. Bosna i Hercegovina je i Bihać i Goražde i Srebrenica i Travnik i Gračanica. Bosna i Hercegovina su i Banovići, kazao je Omerdić u svom obraćanju pristalicama PDA i poručio onima koji ne rade u interesu Kantona nego za lični interes da će biti kažnjeni 7. oktobra i poslani tamo gdje pripadaju.\nSličnu poruku je poslao i aktuelni predsjednik Skupštine TK i nosilac liste PDA za Skupštinu TK Senad Alić istaknuvši da politika koju zagovara PDA se između ostalog zasniva na jačanju lokalnih zajednica i kantona.\n-Hoćemo da ojačamo i poboljšamo zapošljavanje na području TK, da zadržimo stabilno privredno okruženje kakvo žele domaći i strani investitori, hoćemo da Sarajevki i Tuzlanski kanton budu jednaki, hoćemo ravnomjernu raspodjelu prihoda i putnu deblokadu TK, treba nam brza cesta za Sarajevo, treba nam brza cesta za Orašje, istakao je Alić u svom obraćanju.\nU ulozi domaćina govrio je Mirsad Bećić, kandidat za Skupštinu TK koji je istakao značaj energetskog sektora kroz izgradnju termoblokova u Tuzli, Banovićima i Kaknju.\n– Izgradnja termoblokova garantuje stabilnost energetskog sektora, posebno standard rudara i njihovu sigurnost, veće upošljavanje radnika, jeftiniju električnu energiju. To je ono zašto će se PDA bezuslovno boriti nakon izborne pobjede, kazao je Bećić.\nNa čelu tima koji će nakon izborne pobjede dokazati da je sve navedeno moguće realizovati timskim radom i odgovornošću je predsjednica OO PDA Banovići i nosilac liste za Predstavnički dom Parlamenta FBiH Elzina Pirić koja je večeras dočekana ovacijama mještana Tulovića.\nSkup je završen predstavljanjem kandidata PDA i najavom novog predizbornog skupa koji je zakazan sutra, 15.09.2018. u mjesnoj zajednici Bučik u 18 sati.


NA EKSKURZIJI I MALI MATURANTI OŠ „MILAN VUKOVIĆ“ – Radio Herceg Novi\n6. Decembar, 2019 9:31 pm\nHomeDruštvoNA EKSKURZIJI I MALI MATURANTI OŠ „MILAN VUKOVIĆ“\nNA EKSKURZIJI I MALI MATURANTI OŠ „MILAN VUKOVIĆ“\nprije 3 godine nema komentaramaturska ekskurzijaOŠ "Milan Vuković"Željko Bojović\nSeptembar i početak oktobra uvjek su u znaku ekskurzija, i malih i velikih maturanata. Prethodnog mjeseca putovali su đaci završnih razreda škole na Toploj i u Bijeloj, potom i iz Zelenike, a danas i mali maturanti Osnovne škole „Milan Vuković“. Oni će tokom sedmice obići obići brojne kulturno istorijske znamenitosti u Crnoj Gori i Srbiji.\nNa petodnevno putovanje jutros je krenulo 94 učenika završnog razreda savinske škole u pratnji tri nastavnika. Planom je predviđeno po jedno noćenje na Zlatiboru i u Novom Sadu, a dva u Beogradu, informiše Željko Bojović, direktor škole:\n– Maturanti će danas obići manastir Moraču, Biogradsko jezero i Mojkovac, a potom manastir Mileševa i Zlatarsko jezero na putu ka Zlatiboru. Prilikom boravka u Novom Sadu i Beogradu obići će brojne spomenike kulture među kojima su Petrovaradinska tvrđava i Kalemegdan. U povratku će zastati u Pljevljima gdje će djeca imati priliku da obiđu manastir Svete Trojice i Husein pašinu džamiju, kazao je Bojović.\nPovratak u Herceg Novi planiran je u petak, 7. oktobra u večernjim časovima. Osim ekskurzije u Osnovnoj školi „Milan Vuković“ pripremili su za sutra proslavu Dana škole. Svečanost je zakazana za 18 sati.\nTagovi:maturska ekskurzijaOŠ "Milan Vuković"Željko Bojović


Strašan finiš Vitezova, Vinipeg ubedljiv u Vankuveru - Sportklub\nStrašan finiš Vitezova, Vinipeg ubedljiv u Vankuveru\nNHL Autor:Vladimir Todorović23. mar. 20219:35\nJohn Locher /POOL PHOTOS-USA TODAY Sports\nVegas Golden Najtsi nastavljaju sa dobrim partijama u okviru Zapadne divizije u NHL karavanu. U poslednjih 20 minuta slomili su otpor Sent Luis Bluza i slavili 5:1 (1:0, 0:1, 4:0).\nPosle dve trećine skor je bio 1:1. Domaći su poveli preko Maršesola sredinom prve trećine, da bi skor u sedmom minutu druge trećine izjednačio Dan.\nPredatorsi slavili u penal seriji, Kingsi jači od Vegasa\nI kada se očekivala velika borba u poslednoj trećini, na ledu je postojala samo ekipa iz Nevade. Stoun dva puta, Kolesar i Karlson doveli su „Vitezove“ do ubedljive pobede. Vegas je trenutno na čelu „Zapada“ sa 45 bodova.\nRAISE THE ROOF 🙌#VegasBorn | @Raising_Canes pic.twitter.com/ydIai3TwCM\nPobedom na gostovanju protiv Vankuvera, Vinipeg je prekinuo seriju od dva poraza. Domaće je načeo Viler u prvoj trećini, a dotukli su i u poslednjoj deonici Lauri sa dva pogotka i veteran Stasni. Vinipeg se nalazi na trećoj poziciji Severne divizije sa 40 bodova, dva manje od Toronta i Edmontona.\nStastny gets on the board!!\n4-0 WPG | #GoJetsGo pic.twitter.com/plIxbr7J8z\nU derbiju države Njujork, Rendžersi su u pravoj goleadi bili bolji od Bafalo Sejbrsa 5:3. „Sablje“ su stekle prednost preko Apslundsa u četvrtom minutu druge trećine, ali su domaći brzo preokrenuli golovima Kakoa, Krejdera i Foksa. Kozens i Skiner golovima početkom treće deonice vraćaju Bafalo u egal, ali raspoloženi Krejder i Kako donose trijumf Njujorku.\nRendžersi su šesti u Istočnoj diviziji sa 32 boda i čeka ih velika borba za jednu od prve četiri pozicije koja vodi u plej of. Bafalo je doživeo peti vezani poraz i sa samo 16 poena odavno je izgubio sve šanse da prođe u doigravanje.\nU ostalim mečevima ostvareni su sledećei rezultati: San Hoze – Los Anđeles 2:1 (1:0, 0:1, 1:0), Arizona – Kolorado 1:5 (0:2, 0:1,1:2), Minesota – Anahajm 2:1 (0:0, 1:1, 1:0), Filadelfija – Njujork Ajlandersi 1:2 (0:0, 1:0, 0:1, 0:1), Otava – Kalgari 2:1 (1:0, 0:0, 1:1), Kolumbus – Karolina 0:3 (0:1, 0:2, 0:0).\nBuffalo SabresNew York RangersNHLSaint Louis BluesVancouver CanucksVegas Golden KnightsWinnipeg Jets


MREVUK: Održano IV debatno takmičenje | Gradski web portal ViPromo\n11. Marta 2019.11. Marta 2019.\nU subotu, 9.3.2019. godine održano je četvrto debatno kantonalno takmičenje na Pravnom fakultetu Univerziteta u Zenici. Ovogodišnje takmičenje okupilo je sedamnaeast (17) škola, a samo takmičenje okupilo je 68 srednjoškolaca. Teme na koje su srednjoškolci debatovali su: „Žene u Bosni i Hercegovini imaju jednake mogućnosti kao i muškarci“, „Smanjen broj đaka u školskim klupama je rezultat nebrige vlasti za budućnost Bosne i Hercegovine”, te finalna tema „Tehnološki razvoj čini čovjeka depresivnim“.\nOvogodišnji sponzori takmičenja bili su: gospođa Meldina Ugarak iz Visokog, „VISPAK“ iz Visokog, restoran „Ibrišević“ iz Visokog, Pekara „Delibašić“ iz Kajanja, Apoteka „Pharmacia“ iz Zenice.\nPR mreVUK ZDK, Šejla Šehić


Nabolji svetski takmičari sportskog plesa iz 25 zemalja gostovali u Čačku | EpicentarPress\nDatum: 16.05.2022. 22:15\nMeđunarodno takmičenje sportskog plesa, najvišeg svetskog ranga, "WDSF INTERNATIONAL SERBIA OPEN 2022 - ČAČAK TROPHY 2022" održano je u subotu, 7. i nedelju, 8. maja u Čačku.\nI upravo tim povodom, naš grad je bio domaćin naboljim svetskim takmičarima sportskog plesa iz 25 zemalja!\nDrugi put za redom Plesni klub Luna je uspeo da obori sve rekorde i u grad na Moravi dovede preko 1000 takmičara sa dva kontinenta!\nZahvaljujući sjajnoj organizaciji prošlogodišnjeg, ali i ovogodišnjeg takmičenja, naš grad i Plesni klub Luna su se izborili da budu domaćini i sledeće godine 13. i 14. Maja 2023.\nPotvrda o značaju takmičenja stiže i iz vrha svetske plesne federacije!\n"Značaj takmičenja je ogroman za Čačak i Srbiju, ali je jako bitan i svetskoj federaciji uzmajući u obzir da je ovo najveće organizovano takmičenje ove godine, sa najvišim koeficijentom! Pokazali smo se kao sjajni domaćini, pozitivni utisci stižu iz celog sveta! U naš grad i Srbiju smo uspeli da dovedemo nešto sjajno i u takmičarskom smislu jako značajno, a još bitnije uspeli smo da ispunimo sve propozicije i zahteve svetske federacije, ispunjavajuć mnoge uslove i višestruko više. Sjajna energija i divna slika je poslata u svet! Za Čačak i Srbiju se čulo i u najvišim vrhovima svetskog plesa!", poručuju iz PK "Luna".\nRekord od 25 zemalja učesnika, od zemalja regiona, preko Italije, Španije, Austrije, pa širom Evrope, Litvanije, Češke, Danske, Estonije, Slovačke, Slovenije, Grčke, Albanije, Turske pa do zemalja Azije: Azerbejdžana, Indije, Izraela, Singapura, Hong Konga.\nTakmičenje je imalo i turistički značaj, a uz takmičare su došli i roditelji, treneri, prijatelji. Za vikend su apsolutno svi smeštajni kapaciteti bili popunjeni, i to ne samo grada Čačka, već i okolnih mesta i gradova!\n"Bez podrške Grada Čačka, Ministarstva omladine i sporta i Plesnog saveza Srbije mi ne bismo uspeli. Ne bi bilo moguće organizovati takmičenje ni približno ovom nivou. Svi zajedno smo lestvicu postavili visoko, tako da već krećemo u pripreme za sledeću godinu, da se lestvica pomeri bar još malo na gore, i ako bi mnogi pomislili gde više, mi imamo ideja i energije da svaki segment još poboljšamo", sumiraju utiske organizatori.\nPoslednjih par godina Plesni savez Srbije na čelu sa predsednicom Marijom Lazarević ulaže velik napor da sportski ples vrati na vodeću poziciju sportova u Srbiji, ali i našu zemlju i takmičare približe najboljima u svetu. Takmičenje u Čačku je samo jedan od pokazatelja da i uspevaju. Svečanu ceremoniju defilea je otvorio gradonačelnik Milun Todorović. Gradonačelnik, ali i svi gosti su bili oduševljeni i uživali su u plesu najboljih od najboljih.\n"Naravno, iskoristili smo priliku i da prikažemo našu kulturu, pa je trubački orkestar predvodio defile, strani takmičari i gosti su bili i više nego oduševljeni! Plesni klub Luna ima tradiciju skoro trideset godina postojanja i mnogo podrške i prijatelja koji su uvek spremni da pomognu. Ovo takmičenje su podržali Turističkoa organizacija Čačka, Sportski centar Mladost, Dom Kulture Čačak i Kancalarija za mlade Čačak. Uz prijatelje i podršku je uvek lakše. Medijska propraćenost turnira nije izostala, svi mediji u našem gradu, ali i mediji sa nacionalnom ferkvencijom su podržali i propratili celokupan događaj, što je nama kao organizatoru jako značajno!", dodaju na kraju iz "Lune".\nOrganizatori takmičenja su: Plesni klub "Luna" i Plesni savez Srbije, pod pokroviteljstvom Grada Čačka i Ministarstva za omladinu i sport Republike Srbije!


RTCG - Radio Televizija Crne Gore - Nacionalni javni servis :: Fudbal :: Infantino: Smanjenjem broja takmičenja izbjeći finansijsku krizu\n23. 03. 2020. 17:50 >> 17:46 0\nPRILIKA ZA REFORMU FUDBALA\nInfantino: Smanjenjem broja takmičenja izbjeći finansijsku krizu\nPredsjednik Svjetske fudbalske federacije (FIFA) Đani Infantino izjavio je da je moguće smanjenje broja utakmica i takmičenja u budućnosti kako bi se izbjegla finansijska kriza, povodom pandemije korona virusa.\n"Možda možemo da reformišemo svjetski fudbal ako krenemo koran unazad. Potrebno je izvršiti procjenu globalnog uticaja. Svi zajedno možemo da spasimo fudbal iz krize koja rizikuje da postane nepovratna", rekao je Infantino u intervjuu za italijanski list Gazeta delo sport.\nFudbal širom svijeta je stao zbog korona virusa, a Infantino je kazao da sport rizikuje da padne u recesiju.\nInfantino je ocijenio da bi različiti formati takmičenja mogli da budu odgovor, uz "manje, ali zanimljivije turnire".\n"Možda bude i manje timova, ali više balansa. Manje, ali kompetitivnije", naveo je prvi čovjek svjetskog fudbala.\nPrije pandemije, Infantino je bio pobornik proširenja svjetskih prvenstava, iako je kalendar fudbala već gust.\nPredsjednik FIFA pozitivan na korona virus\nInfantino: Nijesam zainteresovan za Evropsku Super ligu\nInfantino urgirao da se dozvoli povratak navijača u Italiji\nInfantino ostaje na funkciji uprkos tome što je pod istragom


Test: Leadtek A180TDH Cinema Edition\nPočetnaTestoviTestovi hardveraTestovi video kartiTest: Leadtek A180TDH Cinema Edition\n12.09.2003 12:10 | 0 Hardver\n1. Test: Leadtek A180TDH Cinema Edition 2. Instalacija, softver 3. Prateći softver, finalni utisci...\nATi sa svojim “All-in-wonder” serijalom kartica godinama već dominira tržištem kombinovanih grafičkih kartica sa TV tjunerom. Uvidevši potencijal tržišta tih proizvoda i nVidia je svojim partnerima ponudila mogućnost izrade takvih kartica. Leadtek, kao jedan od strateških partnera poznate kompanije za izradu grafičkih čipova, odgovorio je na tržišni izazov...\n1. Test: Leadtek A180TDH Cinema Edition\n2. Instalacija, softver\n3. Prateći softver, finalni utisci...\nIako se u ovom slučaju baš i ne radi o najsvežijem proizvodu, sam koncept njegove izrade zaintrigirao nas je i odlučili smo da vam prikažemo njegove mogućnosti. Ukoliko bismo želeli da u par reči opišemo ovaj produkt tajvanskog Leadtek-a, reći ćemo da se radi o GF4 MX440 kartici sa odličnim 2D prikazom i još boljom TV/Radio funkcijom. Naime, iako smo pomalo bili skeptični prema ovom proizvodu, pokazalo se da nismo u pravu i da razloga za skepsu nema - TV tjuner koji se nalazi na "Leadtek" A180TDH Cinema Edition kartici je jedan od najboljih koje smo u poslednje vreme imali prilike da probamo. No, krenimo redom...\nKartica na testu\nKartica dolazi u ambalaži standardnog dizajna za kompaniju Leadtek. Ovog puta kutija je iz razumljivih razloga nešto većih gabarita, jer osim kartice mora da primi i bogat prateći hardversko-softverski paket koji je postao odlika svake "Leadtek" kartice u poslednje vreme…\nPrateći paket sadrži pored same kartice još i AV kabl interesantnog oblika, FM radio antenu, daljinski upravljač, dve AAA baterije, kablić kojim ćete karticu povezati sa zvučnom karticom, prateća upustva, i softverski paket.\nKartica je izrađena na za Leadtek standardnoj, zelenoj štampanoj ploči i odlikuje se izuzetnim kvalitetom izrade. Pre svih, karticom dominira GF4 MX440-8x (nV18) grafički čip, koji se nalazi ispod omanjeg kulera, sličnog onome koji se nalazi na popularnim ATi Radeon 9000Pro karticama. Zanimljivo je da kartica poseduje i termalnu sondu kojom se meri temperatura grafičkog čipa što može biti korisno ukoliko overklokujete karticu.\nUpotrebljena je "Samsung-ova" BGA memorija deklarisana na 3.6 ns DDR tipa. Teoretski ovakva memorija bi mogla da radi i na 550 MHz. Karta na sebi ima 64 MB memorije koja radi na 513 MHz, što je više nego što specifikacija propisuje (500 MHz). Grafičko jezgro radi u granicama normale za GF4 MX440-8x kartice tj. na 275 MHz.\nNepostojanje D-Sub monitorskog izlaza je delimični nedostatak, jer je onemogućen dvomonitorski rad (popularni dual-head koji je prvi put promovisan na Matrox G4x0 seriji karticama, pa je otuda i dobio ime). Iako smo se pribojavali za kvalitet slike preko DVI konvertora, poučeni iskustvom sa Gigabyte Radeon 9000 Pro kartice, drago nam je da su naše strepnje bile neopravdane i da je slika na veoma visokom nivou (u rezoluciji 1280x1024 pri osvežavanju od 85 Hz). "Leadtek" kartice inače imaju jako dobru 2D sliku, pa ovaj naš zaključak i ne treba preterano da vas čudi. Za dekoder čip odabran je Philips SAA7174HL čip, sličan onome kod ASUS TV/FM kartice. Definitivno je vreme popularnih BT878A člipova prošlo.\nKartica poseduje sve potrebne video ulaze i izlaze, a sami konektori su preko specijanog priključka izvedeni tako da dug kabl koji na jednom svom kraju sadrži sve potrebne činč konektore uz neizostavne S-Video priključke.\nNa kartici se od konektora nalazi ulaz za radio i TV antenu, konektor za risiver daljinskog upravljača, specijalni ViVo konektor na koji se priključuje spomenuti, specifično dizajnirani, kabl i DVI konektor. Audio izlaz izveden je preko konektora na samoj kartici (tzv. interni audio izlaz), što svakako pozdravljamo.\nDaljinski upravljač koji dolazi uz karticu je standardni "Leadtek" daljinski upravljač. Odlikuje ga ne baš preterano moderan dizajn, ali i velika funkcionalnost i osrednji kvalitet izrade. Osetljivost daljinskog upravljača je solidna, pa neće biti problema da iz najrazličitijih pozicija promenite kanal u potrazi za zanimljivim sadržajima. Sam daljinski upravljač koristi dve standardne AAA baterije koje su priložene uz karticu.\nInače, GF4 MX440-8x grafičke kartice su već bile predmet testova kolege Branka Maksimovića, pa se nećemo dalje zadražavati na opisivanju iste. Samo ćemo napomenuti da smo radom grafičke kartice iz "Leadtek" A180TDH paketa bili zadovoljni, ali ipak moramo napomenuti da je to kartica starije generacije koja se ne može nositi sa novijim modelima kompanija ATi i nVidia.\nTakođe, proizvođač je, osim kvalitetnog hardvera, ponudio i odlična prateća upustva za upotrebu u vidu tri priručnika. Prvi se odnosi na upotrebu WinPVR/FM aplikacije; drugi opisuje instalaciju kartice korak-po-korak; dok će Vas treći upoznati sa grafičkom karticom A180TDH.\nNa kraju opisa ćemo sublimirati karakteristike u tabelu, kao što to uvek radimo kada su ovakvi proizvodi u pitanju...\nVeza sa računarom - AGP Slot\nAudio/Video dekoder čip - Conexant BT878A\nTV Tuner - LG (PAL B/G; PAL D/K; Secam D/K; Secam B/G)\nDaljinski upravljač - Da, 2 AAA baterije\nVideo ulaz - S-Video + Činč (eksterni na posebnom kablu)\nVideo izlaz - Da, eksterni na posenom kablu\nAudio ulaz - Eksterni\nAudio izlaz - Interni\nStereo TV prijem - Da\nRadio prijem - Da (FM 88 MHz - 108 MHz)\nTeletext - Da\nMax. rezolucija - prikaz - 720 x 576\nMax. rezolucija - grebovanje - 720 x 576\nKompresija - Softverska\nDodatni softver - Ulead Video Studio 7 SE, Ulead Cool 3D 3.0 SE, Ulead DVD Movie Factory 2 SE, GunMetal i Big Mutha Truckers\nProizvođač kao minimalnu konfiguraciju, za valjan rad svog proizvoda, preporučuje PC računar koji ispunjava sledeće hardveske zahteve:\n- AGP Slot (4x/8x)\n- Pentium II procesor na 300 MHz\n- za MPEG1 enkoding potreban je minimalno PIII-450 MHz CPU\n- MPEG2 kompresija kao minimum nameće PIII procesor radnog takta 650 MHz\n- PIII-1 GHz potreban je za najzahtevniju opciju tj. Timeshifting\n-128 MB radne memorije\n- MS Windows XP/2000/Me/98Se\n-16-bitna zvučna kartica\nKonfiguracija na kojoj smo mi isprobali "Leadtek" karticu se sastoji od sledećih komponenti...\n- AMD Athlon™ XP 2200 MHz (200 x 11)\n- Abit NF7-S rev. 2.0\n- 256 MB Kingston VR PC2700/DDR333\n- Maxtor DiamondMax9+ 80 GB\n- Leadtek A180TDH Cinema Edition\n- Creative Labs Sound Blaster Live! 5.1 Player\n- LG GCE 8400B\n- Chieftec Scorpio TX-10-BD - 360w PFC\n- Samsung SyncMaster 957DF\n- Windows XP Professional (SP1, DirectX 9.0b)\n- nVidia NForce 2.78 drajveri; nVidia Detonator drajveri 43.51\nSama instalacija je protekla bez većih problema. Naime, po ubacivanju CD-a sa pratećim softverom pokrenuće se autorun aplikacija koja će vam omogućiti potpuno intuitivan način instalacije. Potrebno je prvo sa pratećeg CD-a instalirati Detonator drajvere, a potom i "nVidia" WDM drajvere da bi kartica bila potpuno funkcionalna. Naime, "Leadtek" A180TDH se oslanja na "NVidia Personal Cinama" interfejs (takodje je bio predmet testa na našem sajtu), pa kao takav koristi nVidia WDM drajvere...\nJedini problem eventualno bi mogao predstavljati zvuk. Naime, prilikom instalacije, iako je pravilno prepoznata zvučna kartica SB Live! 5.1, pogrešno su detektovani ulazi za zvuk preko kojih se šalje zvuk u zvučnu karticu. To je rezultovalo odsustvom zvuka, ali se taj problem lako otklanja ulaskom u podešavanja i izborom odgovarajućeg ulaza na kartici.\nTek pošto se instaliraju osnovni drajveri, instaliraćete WinFast PVR i WinFast FM - aplikacije koje će ubuduće služiti za gledanje TV programa i slušanje FM radio stanica na vašem PC računaru. Posle nekoliko restartovanja, u systrayu ćete ugledati novu ikonu preko koje ćete startovati spomenute aplikacije.\nInače, kao što možete videti sa priložene slike, u sistemu je prikom testiranja bila prisutna i "Pinnacle" PCTV kartica. Na naše iznenađenje obe kartice su paralelno radile bez ikakvih problema. Naravno, samo ona aplikacija koja bi se prva startovala radila bi u overlay režimu prikaza, ali je slika sa obe katice išla bez ikakvih zastajkivanja. Zgodna stvar, ukoliko imate potrebu da pratite dva programa istovremeno, mada sumnjamo da je to slučaj kod velike većine korisnika.\nKorisnički interfejs je, iako malo pretrpan, dizajniran skladno i po našem skromnom mišljenju, veoma lepo. Svaka akcija prećena je animacijama na korisničkom interfejsu što radu sa WinFast PVR aplikacijom daje poseban "šmek".\nSam WinFast PVR nudi sve potrebne opcije da bi komfor u radu sa njim bio što veći. Iako smo veoma detaljno već predstavili u testu "Leadtek" WinFast 2000XP Deluxe Edition kartice spomenuti softver, osvrnućemo se ukratko na najbitnije opcije...\nPodešavanja, kao što se vidi iz priloženih slika, su lako dostupna i veoma brojna. Ipak ono što je najvažnije jeste mogućnost definisanja kastomizovanih profila za video capture. Na lak način ćete definisati novi profil i biti u mogućnosti da živu sliku grebujete u npr. rasprostranjeni DivX ;-) format ili bilo koji drugi format koji vam odgovara (MPEG2, MJPEG, MPEG4, itd...).\nNa žalost, ono što smo zamerili prethodnoj "Leadtek" TV kartici ostaje i ovde. Naime, prilikom izbora zemlje (a to je bitno da bi bio ponuđen odgovarajući frekventni opeseg prilikom skeniranja kanala), na listi podržanih nema Srbije, pa ćete stoga morati da malo eksperimentišete u nadi da ćete biti u mogućnosti da uhvatite baš sve kanale koji su dostupni u vašoj kablovskoj mreži ili u etru oko vašeg životnog prostora. Takođe, kartica podržava stereo prijem, ali to u našim uslovima i nije od preterane koristi.\nSoftver omogućuje grebovanje, kako video signala, tako i snimanje statičnih slika na Vaš hard disk. Snimanje statičnih slika praćeno je i simpatičnim zvukom "okidanja" fotoaparata, tako da uvek znate kada ste "uhvatili" neki screenshot. Slike se snimaju u punoj PAL rezoluciji (720x576) što nije bila odlika "Leadtek" WinFast 2000XP kartice (snimanje se vršilo u rezoluciji 640x480) koju smo prethodno imali na testu. Kao i uvek, prilažemo mini galeriju screenshotova da biste samo procenili kvalitet slike...\nUkoliko ste čitali tekst o Leadtek WinFast 2000XP kartici, sigurno se sećate da je naša glavna zamerka tom modelu bila ta što je proizvođač odlučio da izostavi podršku za teletekst signal. Ovog puta greška nije ponovljena i kartica na testu ima podršku za ovaj popularni servis, preko aplikacije koja poseduje sve opcije na koje smo navikli kada je čitanje teletekst stranica u pitanju. Prisutne su opcije snimanja stranica i keširanja istih koje "računarski teletekst" razlikuju od običnih TV aparata.\nIpak, kada je teletekst u pitanju, mišljenja smo da je Pinnacle sa svojim WebText softverom neprevaziđen i kao takav drži primat po tom pitanju.\nZa prijem radio signala zadužen je program WinFast FM koji omogućava sve bazične opcije koje se očekuju od ovakvog programa.\nPosebno izdvajamo mogućnost direktnog snimanja radio programa u MP3 format što je opcija koju će znati da cene svi koji vole da snimaju duže audio zapise. Priložena standardna FM radio antena kakvu smo viđali u paketima ostalih proizvođača (ASUS, KWorld...) lišiće Vas briga oko prijema radio signala i omogućiće Vam da odmah uključite skeniranje frekventnog spektra u potrazi za Vašim omiljenim radio programima. Kao i kod WinFast PVR programa i ovde ste u mogućnosti da sve opcije bitne za rad podesite u skladu sa svojim afinitetima.\nPrateći softver, finalni utisci...\nBez pretenzija da tumačimo implikacije uključivanja naše zemlje u međunarodne tokove, moramo reći da je vreme kada softver koji se isporučuje u paketu sa karticom neće biti samo element koji podiže ukupnu težinu paketa bez nekih drugih očiglednih prednosti, definitivno pred nama. Baš zato, svaki put kada prikazujemo neku TV karticu, trudimo se da ukratko opišemo i prateći softver koji se isporučuje uz nju. U slučaju Leadtek kartice na testu, softverski paket je veoma izdašan. Poći ćemo od zabavnog softvera tj. popularnih video igara. Naime, u paketu se nalaze dva naslova: GunMetal i Big Mutha Truckers. Iako, se ne radi o prvorazrednim hitovima igračke industrije, poslužiće za nekoliko dana zabave.\nOno što je važnije je svakako, softver za video montažu pod imenom Ulead Video Studio 7 SE. Sam softver odlikuje lak način upotrebe i bogatstvo efekata zavidnog kvaliteta. Ukoliko se sećate našeg prethodnog testa TV kartice kompanije Leadtek, znate da se uz nju isporučivala starija verzija ovog programa. Takođe, grebovanje video zapisa moguće je obaviti iz Video Studia i odmah izvršiti odsecanje neželjenih delova slike, dodati tranzicione efekte, telope, titlove i natpise na veoma jednostavan način. To će znati da cene svi koji smatraju da ne moraju da drže na hard disku glomazne i skupe aplikacije poput Adobe Premiere-a ili Sonic Foundry Vegas-a samo da bi premontirali par minuta video zapisa par puta nedeljno...\nUlead DVD Movie Factory 2 SE će vam omogućiti da svoje video klipove, koje ste prethodno obradili u Video Studio-u, snimite na optički disk pomoću DVD/CD rezača i tako ih gledate nezavisno od računara. Iako nije preterano bogat opcijama, najbitnije opcije su prisutne, a jednostavnost upotrebe će Vam omogućiti da poslove oko snimanja DVD/VCD/SVCD diskova maksimalno ubrzate, što je u krajnjoj liniji, i najbitnije...\nPored spomenutih programa u paketu smo zatekli i Ulead Cool 3D 3.0 SE softver koji služi prevashodno za izradu 3D animiranih logotipa. Iako je program solidnog kvaliteta, nije nam baš najjasnije koja je njegova uloga u paketu pratećeg softvera koji se isporučuje uz jednu TV kartu...\nPri kraju ovog našeg prikaza Leadtek A180TDH kartice osvrnućemo se na najbitniji aspekt njege upotrebe, a to je ponašanje u realnom radu.\nKvalitet slike koju je davala ova kartica, ako zanemarimo nešto nižu oštrinu slike, je za klasu bolji od PCI TV kartica koje smo probali! Pre svega, razne smetnje, koje se javljaju usled interferencije PCI magistrale, ovde jednostavno ne postoje i slika je mirnija. Takodje, kvalitet slike nije preterano osetljiv na jačinu TV signala, pa je po tom pitanju situacija jako slična sa pravim TV aparatima.\nSoftver koji je Leadtek ponudio je očigledno ispeglan i maksimalno očišćen od bagova, i kao takav je radio veoma stabilno - bilo da je u pitanju grebovanje video materijala (koji je solidnog kvaliteta), gledanje TV programa, slušanje radio stanica ili upotreba zahtevne timeshifting opcije.\nJedna od iritirajućih stvari koju smo primetili kod nekih PCI TV kartica - sporo odazivanje na komande, ovde jednostavno ne postoji! Sve se odvija identično kao i kod pravog TV aparata, a menjanje kanala se odvija veoma brzo, kao i prebacivanje iz timeshift moda u live mod.\nŠto se tiče same grafičke kartice, ne moramo spominjati da je u pitanju ipak prevazidjeni DirectX 7 grafički akcelerator starije generacije, koji nije u stanju da se adekvatno izbori sa najnovijim naslovima igračke industrije. Naravno, daleko od toga da se radi o neupotrebljivoj grafičkoj kartici, ali bismo bili veoma zadovoljni kada bismo ugledali u ponudi kompanije Leadtek npr. FX5600 karticu sa TV tunerom nalik ovome na testu. To bi bila prava simbioza brze DirectX 9 grafike i zaista odličnih TV mogućnosti koja bi se opasno približila ATi All-In-Wonder seriji kartica. Naravno, ako bi još i cena takvog proizvoda bila prihvatljiva i niža od konkurencije to bi bio pun pogodak.\nŠta reći na kraj? Proizvođaču se mora odati priznanje na više nego uspešnoj implementaciji TV/FM tunera na grafičku karticu. Ovo je definitivno prizvod koji je dao najkvalitetniju sliku od svih TV kartica koje je autor teksta imao prilike da proba (jedino je kod PCTV kartice slika bila nešto oštrija, ali po cenu drastično više smetnji u slici i ostalih neprijatnosti). Ovo nije klasa PCTV kartice, ovo je pre nivo jednog ATi All-In-wonder produkta. Ipak, i pored superiorne TV funkcije, nije lako preporučiti u vreme DirectX 9 grafičkih kartica GeForce 4 MX440-8x karticu, koja je i u trenutku svoje promocije bila, slobodno možemo reći, prevaziđena. Problem je još veći, ako se ima u vidu da grafičku kartu, ukoliko se odlučite za ovaj prizvod, ne možete da zamenite.\nIpak, ukoliko Vas performanse GF4 MX 440-8x grafičkog čipa zadovoljavaju, a pri tome tražite odličan TV tuner, Leadtek A180TDH Cinema Edition se nameće kao logičan izbor. Da je u pitanju neka GeForce FX5600 kartica, umesto GF4 MX440-8x, bez mnogo dileme bismo Leadteku dodelili Editor's Choice priznanje, ovako ostaje samo pohvala superiornoj TV funkciji.\nHardver na test ustupio "Cores"\nTest: HIS Excalibur Radeon 9800 Pro\nTest: GeForce FX 5600 / Ultra – Abit, Albatron & Microstar


Stiven Barklej: Brisel treba pokazati kreativnost i fleksibilnost\nLONDON Britanski ministar za Brexit rekao da je Velika Britanija spremna pregovarati\nBoris Džonson jučer uputio posljednji prijedlog Evropskoj uniji\nPiše: Srna 03.10.2019 | 14:40\nLONDON Stiven Barklej: Brisel treba pokazati kreativnost i fleksibilnost\nStiven Barklej: Sada je na Evropskoj uniji da odgovori\nBritanski ministar za Brexit Stiven Barklej (Stephen Barclay) rekao je da je Velika Brtanija spremna pregovarati o detaljima svoje nove ponude Evropskoj uniji o Brexitu, ali je sada na evropskom bloku da bude kreativan i fleksibilan da bi se izbjeglo neuređeno istupanje Londona 31. oktobra.\nBritanski premijer Boris Džonson (Johnson) uputio je jučer posljednji prijedlog o Brexitu i ponudio mogući komopromis kada je riječ o granici s Irskom. Njegove ideje dočekane su s umjerenim optimizmom u Evropskoj uniji, ali dvije strane još nemaju dogovor.\n- Sada je na Evropskoj uniji da odgovori i pokaže da može biti kreativna i fleksibilna - rekao je Barklej i dodao da su Britanci spremni pregovarati o detaljima.\nDžonson je predložio da se na irskom otoku uspostavi regulatorna zona za svu robu umjesto takozvanog "backstop" aranžmana, za koji kaže da mu je neprihvatljiv. On je predložio i da institucije Sjeverne Irske dobiju ovlaštenje da poštuju regulatornu zonu ili da istupe iz nje.\nNa pitanje ima li dovoljno vremena da se postigne dogovor o Brexitu, Barklej je rekao da London ne želi produženje roka i da vjeruje da vremena ima dovoljno. Pomoćnik u irskom ministarstvu finansija Patrik O'Donovan (Patrick O'Donovan) rekao je da Džonsonov prijedlog nije osnova za sporazum, nego osnova za diskusiju.\n- Postoje neke stvari koje pozdravljamo, ali i neke s kojima imamo problem, konkretn - to je mogućnost carinskih provjera - rekao je O'Donovan.\n"Backstop" aranžmanom predviđeno je da granica između Republike Irske i Sjeverne Irske ostane otvorena kao danas, ako se to pitanje ne može riješiti trgovinskim sporazumom ili tehnološkim rješenjima. Džonson kaže da je to antidemokratsko rješenje i da bi moglo zarobiti Britaniju u carinskoj uniji s evropskim blokom.\nOn insistira da cijela Britanija treba napustiti carinsku uniju Evropske unije, a to podrazumijeva uvođenje carinskih kontrola. Britanski premijer predložio je da se provjere ne vrše na granici i da se te procedure pojednostave, a da najamnji trgovci budu izuzeti iz carinskih procedura. Prema njegovom planu, fizičke provjere vršile bi se na maloj količini robe i uglavnom u objektima samih trgovaca. Ostale carinske procedure mogle bi se vršiti "bilo gdje u Irskoj i Sjevernoj Irskoj".\nStephen Barclay Brexit Boris Johnson


Kragujevčani 01/07/2021\tNo Comments\nPotrošnja minuta, poruka i gigabajta od danas se u celoj zoni Zapadnog Balkana obračunava isto kao u nacionalnom saobraćaju\n– Prvo potrošite ono što imate u paketu, a posle toga vam se naplaćuje po cenama koje važe u nacionalnom saobraćaju, kao da ste u Srbiji – objasnio je generalni direktor A1 za Srbiju i Sloveniju Dejan Turk.\nNešto drugačija situacija je sa internetom, gde će se određena količina trošiti bez nadoknade, preko toga će operater imati pravo da naplati neke usluge prenosa podataka, ali opet po cenama u nacionalnom saobraćaju.Foto: Profimedia\nUkidanje rominga deo je sporazuma koji je zaključen u Beogradu u aprilu 2019. godine, prvog dana „Digitalnog samita Zapadnog Balkana“.Cene rominga u Grčkoj od danas niže od 50 do 99 odsto\nOdlazni i dolazni pozivi prilikom boravka u Grčkoj u mobilnoj mreži A1 su sniženi sa 99 na 49 dinara, SMS poruke umesto 29 dinara sada koštaju 14,9 dinara, a megabajt prenosa podataka je snižen sa 1.013,8 dinara na 92 dinara, a od 9. jula biće 1 dinar.Tatjana MatićFoto: Vlada republike Srbije\nPrevious Previous post: ŠTA JE OVO LJUDI, NAUČNA FANTASTIKA JE POSTALA STVARNOST: Poleteo prvi „leteći automobil“, podseća na transformersa! (VIDEO)\nNext Next post: HITNO UPOZORENJE RHMZ Za sat vremena stižu obilni pljuskovi sa grmljavinom


Gotovi Seminarski Diplomski Maturalni Master ili Magistarski - Elektronski novac - diplomski\nGotovi Seminarski Diplomski Maturalni Master ili Magistarski > Obrazovanje > Društvene nauke > Ekonomija i Ekonomika > Elektronski novac - diplomski\nPuna verzija: Elektronski novac - diplomski\n„U kakvoj je ovo vezi sa kompjuterizovanim bankarstvom? Ideje o novcu evoluirale su sve do konačnog shvatanja da je novac samo informacija. Naravno, novac je obaveza da se plati ili da se isporuči roba ili usluge, ali ako podaci na konkretnoj obligaciji potiču iz pouzdanih i opštepriznatih izvora, transakcije će se odvijati samo na bazi informacije."\nKako globalna informaciona infrastruktura raste, neminovno je da će se novac njome kretati u nekom obliku i razmenjivati za robu i usluge. Do ovoga je već došlo, u ograničenom obimu, na privatnim mrežama, ali Internet već ubrzava ova kretanja na novi i bezbedan način. Avgusta 1995. godine računovodstvena firma Deloitte–Touche sprovela je anketu među bankarskim rukovodiocima u Sjedinjenim Državama da bi se ispitalo njihovo mišljenje o mogućem uticaju on–line bankarstva na njihovo poslovanje. Ovi rukovodioci su zaključili da će 50% bankarskih ogranaka u Sjedinjenim Državama biti zatvoreno. Ovi ogranci korišćeni su za skladištenje gomila novčanica i novčića u teškim, osiguranim trezorima kako bi novac mogao odmah da se izda trgovcima ili vlasnicima računa, kada oni to budu zahtevali. Ovi ogranci, kao i osoblje koje radi u njima, predstavljaju jedan od najvećih troškova za jednu banku. Šta se dešava sa ovim ograncima ako se novac zaista definiše samo kao informacija? Odgovor je očigledan: oni postaju suvišni!\nOvi sistemi uključuju transakcije:....


Ko je sastavio kanon Novog Zaveta? | SerbianForum\nSveto Pismo je skup knjiga ko ih je sakupio i kako?\nPostoji veliki broj jevandjelja, poslanica, otkrovenja i drugih knjiga koje se smatraju apokrifima, ili im se nezna pisac ili se pisac potpisao kao apostol ili neko drugi.Kanon knjiga Svetog Pisma je sastavila crkva u 4. veku na osnovu Svetog Predanja i svetootackih spisa u kojima su neke knjige pominjane kao verodostojne.\nSveti Ignatije Antiohijski pominje Jovanovo otkrivenje ciji je bio ucenik oko 20 godina, da nemamo njegovo svedocanstvo nebismo znali ni ko je pisac niti da li je otkrovenje bogonadahnuta knjiga napisana od strane ljudi u crkvi.Sveti Atanasije Veliki je sastavio konacni kanon, ovaj kanon je potvrdjen na vaseljenskom saboru.\nMislim da se tačno ne zna ko je pravi autor kanona Biblije.\nU 18 vijeku, italijanski sveštenik Antonio Muratori, koji je bio i knjižničar, te pisac crkvene istorije, otkrio je u milanskoj biblioteci tkz. fragmenat (u nekom kodeksu iz 8. vijeka), a koji je poticao iz 160 -170 godine nove ere, u kome su bile uključene sve knjige Novog zavjeta, osim nekih poslanica, te knjige Starog zavjeta.\nNa saboru u Laodikeji 373.g., odlučeno je da se Stari zavjet (sa apokrifima) i 27 knjiga Novog zavjeta, mogu smatrati svetim - nadahnutim od Svetog duha, te da se kao takve mogu čitati u crkvama, a to su bile uglavnom knjige koje su se nalazile u pomenutom fragmentu, koji je otkrio Muratori.\nNeki kasniji sabori su potvrdili ovu odluku Laodikejskog sabora..., i, mislim da je to sve što se zna o kanonizaciji Biblije.\nNa ovu temu ima dosta kniga koje obrađuju biblijsku istoriju.\nNije to jedini fragment, ima ih na desetine i svi poticu iz ranog perioda hriscanstva, Vatikanski, ALeksandrijski itd.\nOtkrovenje Jovanovo je ubaceno u kanon jer ga pominje Ignatije Antiohijski koji je bio ucenik Jovana apostola u svojim poslanicama sa pocetka 2. veka.na Laodikijskom saboru je samo utvrdjen redosled sabornih poslanica i potvrdjen vec postojeci kanon.Jos je Markion sastavio kanon Svetog Pisma polovinom 2. veka ali je on bio pun laznih jevandjelja koja je on sam napisao i prepravki.Jos pre Matkiona po svedocanstvu ignatija i Polikarpa koji su ucenici Jovana Bogoslova postojao je CORPUS PAULINUM koji je sastavio episkop efeski Timotej.Sva 4 jevandjelja se potvrdjuju kao autenticna jos kod Irineja Lionskog a nabrojao ih je Muratorijev fragment takodje, on nabraja:\n4 jevandjelja, Dela apostolska, 13 poslanica ap Pavla (bez Jevrejima, stil pisanja je drugaciji nego kod ostalih poslanica), Judina, 1. i 2. Petrova, Otkrovenje Jovanovo, Otkrovenje Petrovo, ubraja i mudrosti Solomonove kao i poslanice ap. Pavla Laodikijcima i Aleksandrijcima koje nisu autenticne.KRajem 2. veka osporavana je bila jos samo Poslanica Jevrejima.\nKriterijumi autenticnosti knjiga:\n1.Istorijski kriterijum i okolnosti (pisac mora biti apostol)\n2.Teoloski kriterijum (ako se tekst slaze sa ucenjem crkve)\n3.Kriterijum rasprostranjenosti (da je prihavena vise zajednica)\n1.Priznate knjige su bile: 4. jevandjelja,Dela apostolska, 14 Pavlovih poslanica,1. Jovanova i 1. i 2. Petrova)\n2.osporavane su: Jakovljeva, Judina,2. Petrova, 2. i 3. Jovanova\n3.Krivotvorene su: Dela Pavlova, Jermin pastir, Otkrovenje Petrovo, poslanica Varnavina, ucenja apostolska, jevandjelje po Jevrejima)\n4.Jereticke su: Jevandjelja po Petru, Tomi, pseudo-Matejevo, Dela Andrejeva i Jovanova.\n39. poslanica sv. Atanasija Velikog iz 367. nabraja svih 27 knjiga Novog Zaveta, on kaze da su one "Izvor spasenja".\nReactions: Jovan Prezviter, DarthShone and Adrian BG\nNije bio jedini, ali mislim da je najstariji za koji se zna.\nMoguce da jeste, kad bi mi rekao pun naziv potvrdio bih verovatno, ali to bi mogao biti prvi Pravoslavni, kao sto sam rekao zna se za jos stariji ali fragmenti nisu pronadjeni, takodje Markionov kodeks je stariji ali on nije pravoslavan.\nEvo spiska knjiga koje vise ne postoje, ili se smatraju neautenticnim:\n1) Knjiga o ratovima Gospodnjim, i\n2) Knjiga Jasera pravednika:\n''I stade sunce i zaustavi se mjesec sve\ndok se nije narod osvetio\nneprijateljima svojim. Ne piše li to u\nknjizi pravednika (Jashera).\nDruga Samuelova 1:18: ''I izgovori,\nda bi se ucili sinovi Judini luku, i eto\nje napisano u knjizi pravednika\n3) Dela Solomonova:\nprva o carevima 11:41: ''A ostala dela\nSolomunova i sta je god cinio, i\nmudrost njegova, nije li to zapisano\nu knjizi dela Solomunovih?''\n4) Knjiga samuela videoca , knjiga\nNatana proroka , knjiga Gada\nprva dnevnika 29:29: ''A dela cara\nDavida prva i poslednja eno su\nzapisana u knjizi Samuila videoca i u\nknjizi Natana proroka i u knjizi Gada\n5) Prorocanstva Ahija , knjiga Ida o\nPrva dnevnika 9:29: ''A ostala dela\nSolomunova prva i poslednja nisu li\nzapisana u knjizi Natana proroka i u\nprorocanstvu Ahije Silomljanina i u\nutvari Ida videoca o Jerovoamu sinu\n"Ali i za ovakve prorokova Enoh, sedmi\nod Adama, govoreći: Gle, ide Gospod s\nhiljadama svetih andjela svojih"(juda 14)\nneznam za ostale ali ja imam knjigu Enohovu, imas Deretino izdanje Starozavetnih i Novozavetnih apokrifa u prodaji.\nPošto satanisti obožavaju satanu - da li mi treba da odbacimo biblijsko učenje da postoji satana?\nOvo sam postavio iz razloga - što mi ne možemo da odbacimo bibliju samo zato što je neko stvorio biblijski kanon, i ako taj neko nije onaj koji je nosilac istine - već sama ta reč koju je on kanonizovao ali je se ne pridržava.\nSatanisti ne obozavaju satanu, oni obozavaju najstarijeg boga kog su mladji bogovi svrgnuli, njihovo ucenje o satani je drugacije od naseg.\nBrate mozak ti je pomucen i um takodje, ako neko sastavi kanon na osnovu predanja i on je dobar kako onda to predanje ne valja?


SUKOB RUDARA I MINISTRA ANTIĆA | Info centrala\nNaslovna Politika SUKOB RUDARA I MINISTRA ANTIĆA\nSUKOB RUDARA I MINISTRA ANTIĆA\nJuče je Senjski rudnik i rudare posetio ministar rudarstva i energetike Aleksandar Antić koji je pokušao da razgovara sa njima o obustavi proizvodnje u tri jame Vodna, Resavica i Senjski rudnik. Razgovor je prošao u napetoj atmosferi i do rešenja nije došlo.\n„Rudari su juče odustavili proizvodnju zbog problema sa isplatom naknada za smenski rad i nejasnoća oko najave reorganizacije preduzeća. Antić je dao predlog firma da isplati 200 miliona dinara do četvrtka što je oko 50.000 po rudaru, a do 6 avgusta država da plati još 200 miliona za smenski rad. Međutim, on je rekao da rudnik neće biti ugašen ali slede blokade računa što će se negativno odraziti na kompletno poslovanje. Rudari nisu bili zadovoljni tom činjenicom, pa je došlo do haosa. Pale su i psovke, žustra rasprava pa je ministar Antić otišao za Beograd. Nije dobro prošlo“ kaže jedan od rudara oji je prisustvovao sastanku.\nUkupan dug za smenski rad je 1,2 milijarde dinara sa kamatama i sudskim taksama. Proizvodnja uglja nije počela ni juče.\nPrethodni tekstNAPADNUTI NATAŠA VUČKOVIĆ, BOŽOVIĆ I ŠUTANOVAC\nSledeći tekstZRENJANIN: NAGRADA PUBLIKE UMAKLA ZA DLAKU, ALI NIJE SRAMOTA IZGUBITI OD BOLJIH\nU SVILAJNCU USPEŠNO ODRŽANA TRIBINA „OPASNOST NA INTERNETU“


Dačić odgovorio šefu nemačke diplomatije: Putuj Gabrijele - povezane vesti - Naslovi.net\nZigmar Gabrijel:Na vrhu moći na severu Kosova stoje ljudi iz organizovanog kriminala\nNova ekonomija 15.02.2018\nŠef nemačke diplomatije Zigmar Gabrijel je, prilikom posete Kosovskoj Mitrovici, naveo da postoji masivan organizovani kriminal na severu Kosova. Ovde ne postoji javna uprava, već na vrhu moći stoje ljudi iz organizovanog kriminala koji se čak ne… »\nGabriel: Ili će Srbija prihvatiti neovisnost Kosova, ili ne može u EU\nPRIŠTINA - Srbija će morati prihvatiti neovisnost Kosova, njezine bivše pokrajine, kako bi se pridružila Europskoj uniji, rekao je u srijedu u Prištini njemački ministar vanjskih poslova Sigmar Gabriel. Kosovo je proglasilo neovisnost prije 10… »\nNemački ministar spoljnih poslova Zigmar Gabrijel rekao je večeras u Prištini, kako ga prenosi Rojters, da bi Srbija trebalo da prihvati nezavisnost Kosova kako bi ušla u EU. "Ako Srbija želi da napreduje ka EU, primarni uslov je izgradnja vladavine… »


Zvučni napadi tajnim oružjem na Kubi je specijalna operacija pod lažnom zastavom | WebTribune\nHome IZA OGLEDALA Zvučni napadi tajnim oružjem na Kubi je specijalna operacija pod lažnom zastavom\nCentralna obaveštajna agencija, sada pod rukovodstvom ekstremno desničarskog republikanca, Majka Pompea, iza scene insistira na tome da je kubanska vlada odgovorna za navodne zvučne oružane napade na američke diplomate u Havani.\nCIA, koja je napisala knjigu o napadima pod lažnom zastavom u Evropi i širom sveta tokom Hladnog rata i u “doba terorizma“, nije imala problema da Trampovu administraciju ubedi da degradira diplomatske odnose sa Kubom.\nSAD su povukle više od polovine svog diplomatskog osoblja na Kubi i proterale 15 kubanskih diplomata iz Vašingtona. Prekid u odnosima sa Kubom je u skladu sa drugim Trampovim akcijama koje su imale nameru da preokrenu svaku akciju koja je sprovedena tokom 8-godišnjeg mandata Baraka Obame, uključujući i normalizaciju odnosa sa Kubom. Tramp je normalizaciju odnosa sa Havanom nazvao “potpuno jednostranim dogovorom“.\nKubanska vlada je čak pozvala FBI da dođe na Kubu i pridruže se njihovoj istrazi o soničnim napadima. Trampova administracija je odbila kubanski poziv. Ipak, bez ikakvih dokaza, Trampovi portparoli su okrivili kubansku vladu za ove napade. Tramp je direktno optužio kubansku vladu za ove napade na konferenciji za novinare u Beloj kući 16. oktobra.\nKorporativni mediji takođe ignorišu i jedan od mogućih izvora za zvučne napade na diplomatsku misiju u skorijoj istoriji, a to je CIA.\nČitava ova operacija napada “soničnim oružjem“, se čini da je veliki napad pod lažnom zastavom, koji je dizajniran da našteti kubanskoj ekonomiji i zamrzne odnose između Vašingtona i Havane.\nPrijavljeni zvučni napadi na kanadske diplomate su očito usmereni na vladu premijera Džastina Trudoa. Porodica Trudo, uključujući i pokojnog premijera Pjera Trudoa, oca sadašnjeg premijera, je ostala bliska sa kubanskim predsednikom Raulom Kastrom i njegovim pokojnim bratom i predsednikom, Fidelom Kastrom.\nSve što bi se moglo iskoristiti za pogoršanje bliskih kanadsko-kubanskih veza, CIA bi implementirala pod rukovodstvom Pompea, fundamentalističkog hrišćanskog “kreacioniste“, koji odbacuje većinu zaključaka moderne nauke, uključujući i evoluciju i starost Zemlje.\nArhiva CIA-e pokazuje da je ova agencija zainteresovana za ultrasonične uređaje, uključujući i “akustičnu artiljeriju“ i “statičke sirene“, još od 1952-ge.\n1999. godine NATO je uveo zvučno oružje visokog decibela u svoj vojni inventar. Američka mornarica trenutno koristi LARD (akustični uređaj dugog dometa) na “USS Blue Ridge“ i veruje se da su oni takođe raspoređeni i na drugim mornaričkim brodovima.\n2011.godine je Alan Gros, saradnik američke agencije za međunarodni razvoj (USAID), uhapšen na Kubi, a kasnije je optužen za špijunažu. Gros je navodno instalirao internet veze za malu jevrejsku zajednicu Kube, nešto što su vodeći rabini odbijali.\nKada je uhapšen od strane kubanske bezbednosne policije, Gros je imao mobilnu i satelitsku telefonsku opremu. Pitanje je da li su i ostali strani obaveštajni agenti, pored Grosa, prokrijumčarili na Kubu sonično oružje maskirano kao telekomunikaciona oprema, i izuzetno je teško odgovoriti na pitanje ko stoji iza zvučnog napada na američku i kanadsku ambasadu u Havani.


11.09.2018. / 11:00\nBANJALUKA, Ministar finansija Republike Srpske Zoran Tegeltija očekuje da će svi poslodavci sprovesti povećanje plata zaposlenima kako treba, te da bi ova mjera mogla da bude stimulans za dalji rast zarada u Srpskoj.\n“Od 1. septembra pravo na osnovni lični odbitak od poreske osnovice poreza na dohodak imaju svi radnici u Srpskoj i ostvaruju ga umanjenjem poreske osnovice za iznos od 500 KM na mjesečnom nivou”, rekao je Tegeltija.\nOn je za “EuroBlic” naveo da su se do sada u Srpskoj plate ugovarale u neto iznosu, pa se obračun sprovodio po sistemu fiksne neto plate, a da se sada ugovara plata sa porezom, što dovodi do isključivog bruto principa obračuna plata.\n“To posljedično znači da sve izmjene u okviru oporezivanja dohotka radnika utiču na platu, tako da korist od ličnog odbitka ostvaruje radnik. Poslodavac je taj koji ima obavezu da plati porez na dohodak i ostatak sredstava isplati radniku”, rekao je Tegeltija.\n“Da bi poslodavci mogli povećati platu zaposlenima, Vlada Srpske se svjesno odrekla prihoda na budžet. To je godišnji iznos umanjenja poreza na dohodak za 80 miliona KM. Povećanje plata je posljedica povećanja osnovnog ličnog odbitka propisanog Zakonom o porezu na dohodak sa dosadašnjih 200 na 500 KM mjesečno”, napomenuo je Tegeltija. Srna\nKomentari na članak: Tegeltija: Poslodavci da povećaju plate kako je predviđeno\n11.09.2018 u 12:55\n30 KM vise na računu u banci, a 30 KM manje u koverti. Dodje za radnika isto.\n11.09.2018 u 22:11\nOvaj da je ikada napravio firmu i morao placati sve sta je po zakonu bar za dva zaposlena bio bi svjesniji o cemu prica. Lako je praviti pravila i zakone koje ce neko drugi ispunjavati. Sustina je da propadamo jer politicari ne razumiju sta znaci privredjivati! A kako bi i razumjeli kad niko od njih nije nikada legalno i po zakonu koji vazi nikoga zaposlio i placao… a i ako jeste sve je bilo manipulativno!!!


Avanturistički / Biografija / Drama\n“127 Hours” je pomoću svog interesantnog trejlera obećavao bogat i raznovrstan film. Iako sam se zaista trudio da mi se svidi ovaj projekat, nikako nisam uspeo da dobijem ono što sam želeo.\nOvaj film prati mladog momka koji je adrenalin manijak. Naš junak po imenu Aron, kreće na avanturu, tj. vožnju biciklom kroz kanjone Jute, pokušavajuću da realizuje, ako sam dobro razumeo, neki besmisleni cilj, da od jedne tačne do druge stigne 45 minuta pre nekog….šta god! Na tom svom on iz neobjašnjenih razloga odbacuje svoje biciklo, totalno ignoriše cilj koji je postavio, i sreće dve devojke koje isto baš kao i on luduju, tj. istražuju nešto besmisleno po ovom istom kanjonu. On se ubrzo sprijateljuje sa njih dve, i navodi ih da rade sulude stvari kako bi se dobro zabavili. Pri rastanku sa ovim devojkama, Aron kreće svojim putem, ali ubrzo kao posledicu bahatog ponašanja u ovoj divljini, upada u rupu i biva prignječen od strane velikog kamena.\nIako je ovo rađeno po istinotoj priči, sam scenario filma je vrlo rasejan, sve tako nekako deluje neobavezno, nikako ne uspevamo da se nešto posebno uzbudimo. Akcenat filma je na našem glavnom junaku koji je kroz 80% filma biva zarobljen, i kroz niz njegovih flashback-ova reditelj pokušava da nam ga približi, otvarajući bitne momente iz njegove prošlosti. Sramota me je što sada ovo izgovaram, ali kroz te momente možemo uočiti da je naš glavni junak podjednako zanimljiv kao i taj kamen što mu je na ruci, tako da vam pažnja luta na sve moguće strane.\nMoram reći da je kinematografija filma stvarmo odlična. Konstantno smo otvoreni i eksploatisani jakim i svetlim bojama, kao i fantastičnim kadrovima prirode ovog prelepog kanjona. Montaža je vrlo moderna i interesantna, i kroz taj proces podeljenog ekrana i mnoštva brzih frejmova reditelj uspeva koliko toliko da održi interesovanje kod posmatrača.\nSmatram da sam dovoljno faktora izneo, ne bi sada baš bilo pametno da komentarišem i odajem delove samo kraja filma, i kako se radnja završava. Samo ću još reći da ima par “oštrih” scena, ali je generalno za sve vrste posmatrača. Nije užasan film, ali sam očekivao dosta više.\nPrethodni Tron: Legat - Tron: Legacy (2010)\nSledeći Megaum - Megamind (2010)\nSlozio sam se sa skoro svim recenzijama ovde manje-vise, ali ovde se nikako ne slazem. Ocena od mene: 10/10\nAli nastavi sa recenzijama 😉 cheers\nPa dobro, dešava se! :))\nTrudio sam se da istaknem nedostatke koje sam ja lično uvideo….hvala na podršci, složićemo se na nekoj drugoj! 🙂\nTakodje. Odlican sajt, cesto ga citam i sa vecinom recenzija se slazem, ali je ovo po meni fantastican film koji trazi vise gledanja. Ja sam ga pogledao najmanje 5 puta i svakim gledanjem sam otkrivao nove detalje koji su bitni za pricu. James Franco je po meni generalno los glumac, ali mislim da je ovde izvuk'o svoj maksimum. Na muziku i kinematografiju ne treba trositi reci. 10/10\nInto the Wild II, samo je onaj mnoooogo bolji. Kao što si napisao, vadi ga kinematografija, ali ostalo – prelazna ocena.\nE bukvalno je to to…Into the Wild 2\nPročitala sam da je nominovan, i nekako baš tih dana mi se zadesio "ispod miša" 1-link file.\nPo običaju, ubacih prevod, i premotam par scena da vidim da li "paše".\nReći ću samo da se ne usuđujem da ga gledam neko vreme… Bilo je dana kad sam mogla u nizu pogledati 4 nastavka "Testere", ali preostale – na gomili sa Srpskim filmom i 127 sati – ostavljam da se kisele u tegli, na najvišoj polici, da ih neko dete greškom ne dohvati…\nPa nije uopšte gore i strašan….ima svega jedna scena koja je malo eksplicitnija, ali na tih 2min već možeš i glavu da skloniš! Veruj mi na reč….ništa posebno uznemiravajuće…\nZnam da je kečap, ali kad ne mogu!! :'(\nHeheheh, kako hoćeš, ali su stvarno minimalni "strašni" momenti! 🙂\nP.S. imaš li negde "Exit Through The Gift Shop"? Vredi! 🙂\nImam je na engleskom, radio sam je davno..nisam stigao da je prebacim. Glasi ovako:\nExit Through The Gift Shop is a thrilling and original film that pulls you in and demands your immediate attention, the only problem with all of this is it may just be a prank. Banksy, our director, as we all know is a notorious prankster and not too many people seemed to have heard about this Thierry Guetta until this film was made.\nOne other thing, actor Rhys Ifans does the narration for the film and unless I am very mistaken, also seems to be the disguised voice of Banksy, who we see interviewed in heavy silhouette to hide his face. It also seems odd that all of this could have been happening in the very public L.A. art community without more people on the outside hearing about it.\nEither way, this is a fast paced and exciting film that will tickle you, astound you and fascinate you, even if you know nothing about street art. Which makes "Exit Through The Gift Shop" either the most believable mockumentary in film history, or the most disingenuous documentary. Don't miss it.\nNadam se da ćeš se snaći! 🙂\nPoenta DOBROG filma je da ti drži pažnju, da te zabavi, i da eventualno naučiš nešto novo. Štrikiram sva tri polja i formular nabijem na nos Holivuđanima koji grdne milione ulažu u lupanje automobila, potapanje jahti i animirana 3D sr@nja. Da ne spominjem 3-satne dramske torture "dubokih" likova tužne sudbine namenski rađene da se zgrne koji Oskar. Bljuc! Fali nam životne radosti, inspiracije i istinske genijalnosti…\nTakođe sam ostala u nedoumici – da li je Teri zaista napravio onu izložbu, ili je Banksi hteo da se sprda na račun sopstvenih plagijatora – još jedan dokaz da je čovek GENIJE. :)))\nE, toliko za danas…\nMoram se sloziti sa recenzijom. Dobra je kinematografija, fotografija sjajna, malo je sturo odradjen film, sem momenta ljudske borbe i prezivljavanja, ne vidim nista vise smelo i posebno u ovom filmu! Cak mi ni gluma nije za nominaciju, ali dobro, valjda nije bilo boljih ove godine! Lep pozdrav!\nTo sam pokušavao i da objasnim…jako je lep za oči, ali nekako je prazan i loše odglumljen. Hvala na komentu,\nFilm je mogao umesto sat i 30min, da se lepo spakuje u jedan sat i bilo bi mnogo bolje.\nne znam, meni se nije svideo\nNe znam dal si se nekad bavio nekim ekstremnim sportom ali cini mi se da nisi razumeo u cemu je poenta toga sto radi glavni junak… Canyoning nije nikakvo takmicenje, pre bi se reklo da je istrazivanje, setnja, uzivanje u prirodi u njenom iskonskom obliku… Uostalom, ne bi mogao da prodje kroz onaj kanjon biciklom, zar ne? 🙂\nDinamika price se upravo vrti oko toga sto je on bahato krenuo sam, kao sto se trudi da ostane sam ceo zivot. Iz toga sledi desavanje u filmu. Sad jebiga, ni meni se ne svidja taj stav i mislim da je glup, ali dozivljaja radi mislim da prilikom gledanja filma stavimo svoje stavove u zagradu, inace mozemo propustiti nesto.\nNisam se nikada bavio ekstremnim sportom, recimo "nešto" ozbiljnije. Problem je u tome što mu kanjon realno nije bila ruta, već sama vožnja i cilj da dostigne pre isteka nekog određenog vremenskog roka. To što se on upustio u kanjon jeste što bi se reklo "čista improvizacija", koja iako ostaje dosledna liku koji je prezentovan kao "rasejan", nije baš da je imalo nekakvog smisla da tek tako odbaci ono za šta se ozbiljno spremao. No, nisam mislio to toliko da osuđujem, ali su motivi dosta prazni, a posebno mi nisu zanimljivi flashback-ovi, koji trebaju dodatno da nas upoznaju sa likom.\nSviđaju mi se priroda i boje koje uhvaćene u projektu, kao i zanimljiva i brza montaža koja je karakteristična za muzičke spotove i npr. seriju "24 sata", ali mi je priča prilično prazna, kao i sam glavni akter.\nRecezent ovde više puta naglašava kao nelogičnost to što "mu kanjon realno nije bila ruta, već sama vožnja i cilj da dostigne pre isteka nekog određenog vremenskog roka". Pa zar nije mogao da se predomisli? Meni je nekako i logično da ti zaluđenici za prirodu menjaju rute u trenucima kad im neki drugi pravac deluje interesantnije.\nZasigurno najbolji film 2010. godine! 7.5/10.


Autobuske karte, autobuski prevoz za inostranstvo, najpovoljnije cene, autobuski prevoznici\nNaslovna > uslovi-kupovine >\nUslovi kupovine i informacije o firmi\nSve cene prikazane su sa uračunatim PDV-om i bez skrivenih troškova.\nU ime "PRONET TURS doo" obavezujemo se da ćemo čuvati privatnost svih naših kupaca. Prikupljamo samo neophodne, osnovne podatke o kupcima/ korisnicima i podatke neophodne za poslovanje i informisanje korisnika u skladu sa dobrim poslovnim običajima i u cilju pružanja kvalitetne usluge. Svi podaci o korisnicima/kupcima se strogo čuvaju i dostupni su samo zaposlenima kojima su ti podaci nužni za obavljanje posla. Svi zaposleni "PRONET TURS doo" (i poslovni partneri) odgovorni su za poštovanje načela zaštite privatnosti.\nDostava karata kupljenih online\nZa određene polaske i prevoznike, dostupna je opcija plaćanja platnim karticama. Sve karte kupljene na ovaj način se korisniku isporučuju elektronski na e-mail adresu koju je naveo u postupku kupovine karte. Kartu je potrebno odštampati i poneti sa sobom na dan putovanja.\nSvaki korisnik usluge sajta autobuskiprevoz.com ima pravo na reklamaciju.\nOpšte reklamacije o radu sajta autobuskiprevoz.com, o prikazanim podacima ili sadržaju na našem sajtu korisnici mogu uputiti putem elektronske pošte na adresu [email protected]\nU slučaju odustajanja od kupovine, za povraćaj sredstava ili izmene rezervacije, putnik je dužan da podnese zahtev putem elektronske pošte na adresu [email protected]\nIako portal autobuskiprevoz.com ne utiče i ni na koji način ne odogovara za kvalitet pružene usluge od strane autoprevoznika, svi korisnici koji su kupili kartu na našem portalu a nisu zadovoljni pruženom uslugom trebalo bi da u što kraćem roku o tome obaveste Call centar na telefone 011 405 31 51 i 060 333 8480 ili da se obrati na mail [email protected]\nZa dodatne informacije u slučaju reklamacije vezane za rezervaciju i kupovinu karata, putnik se može obratiti putem telefona 011 405 31 51 i 060 333 8480.\nU slučaju vraćanja robe i povraćaja sredstava kupcu koji je prethodno platio nekom od platnih kartica, delimično ili u celosti, a bez obzira na razlog vraćanja, "PRONET TURS doo" je u obavezi da povraćaj vrši isključivo preko VISA, EC/MC i Maestro metoda plaćanja, što znači da će banka na zahtev prodavca obaviti povraćaj sredstava na račun korisnika kartice.\nSve informacije na sajtu koje se odnose na red vožnje, polaske i dolaske autobusa, kao i sve cene, preuzimaju se od prevoznika i za njihovu ispravnost i eventualne izmene ne garantuje portal AutobuskiPrevoz.com već isključivo sami prevoznici.\nPoslovno ime: Privredno društvo PRONET TURS d.o.o. Beograd-Savski venac\nRegistarski broj/Matični broj: 20879777\nPIB (dodeljen od Poreske uprave RS): 107832525\nSedište: Beograd, Balkanska 35-39, Lokal 5, Beograd- Savski venac, 11000 Beograd, Srbija\nNaziv i mesto banke: Banka Intesa, Beograd\nBroj tekućeg računa (dinarski): 160-380776-20\nDirektor: Goran Radoičić


Pozitivno ludilo, najlepse, nesto najlepse sto postoji.... | B92 Blog\nJedina sam ovde zaista samo fizicki prisutna dok je psiha ponovo blokirana do ponovnog unosenja psihoaktivne slobode i otvaranja uma, vracanja u zivot... Volim te jer mi omogucujes da volim sto te imam u sebi i zudim da sam sa tobom uvek kada nismo spojeni : ti u meni... Najjaca sam sa tobom. Volela bih da smo stalno zajedno. Ti mi dajes neograniceno mnogo snage, a krades mi razum i vladas sve jace. Ponekad bih volela da ti se potpuno predam za sve sto mi cinis. Ako nestanem znacu da smo nestali zajedno, dok si bio moj, u meni, vladao i rasturao sve sto ne volim i dao mi da budem kraljica dok vladas mojim bolestima. A bolestima prija kad ti upravljas njima. Svuda oko nas tada je ljubav, emocije su na vrhu, volim sve ljude oko sebe, UPIJAM ZVUK KOJI SAM POMERA TELO, vibriram a ne osetim to, sAmo me opseda ovo tvoje pozitivno ludilo!! Eksplozija emocija vlada umom, telo se krece ritmom vladavine tvoje, sve je svetlo i sve je divno, pa zasto onda nismo uvek zajedno kada se zelimo...?? Ti si sam nesposoban da vladas, ja sam bez tebe samo polovina maximuma koji dozivljavamo zajedno, samo tako mozemo ispoljiti svoje moci a svi nas razdvajaju... Ne razumem njihov cilj, niti hocu da ga shvatim - NE MOGU NAM NISTA!\nSreli smo se jednom ,spojili se i uzivali duuugo... Tada smo znali da cemo celog zivota zudeti za ovim trenutkom i naci nacin da ga ponovo dozivimo. Zauvek cemo traziti jedno drugo. Zavisni smo - ti od mene, a ja od tebe...\nJednom smo uspeli da dozivimo maximum. Previse tebe u meni i moja neponovljivo maximalna koncentracija u tom momentu kada je tvoja moc bila na vrhu.. I to je ta eksplozija emocija. Vilica je stajala sledjena, ukocena.. Samo sam zatvorila oci, podigla ruke a kasnije se uhvatila za glavu jer ranije to nisam mogla doziveti ! Ne mogu opisati taj osecaj: to je za mene jedino sto nikada necu moci objasniti. Najlepsi deo mog zivota, najvredniji, najmocniji!!!\nPalic, Marco Carola, oko mene oni koje najvise volim, jedinstvo svih nas koji razumemo ovo sto se dogadja, ti u ogromnoj kolicini jos nedozivljenoj tako dobro i moja fantasticna koncentracija doveli su do ORGAZMA koji nikakvo vodjenje ljubavi ne moze da ostvari!!!! najlepse.. nesto najlepse sto postoji!!!!!!!!!!!\nPalic, Trenchtown - Nedelja 25.08.2002


Захарова: Хашки суд је пристрасан према једној страни у сукобу - Републички центар за истраживање рата, ратних злочина и тражење несталих лица\nZaharova: Haški sud je pristrasan prema jednoj strani u sukobu\nPortparol Ministarstva spoljnih poslova Rusije Marija Zaharova oglasila se povodom presude Ratku Mladiću te poručila kako je presuda pokazala da je Haški tribunal pristrasan prema jednoj strani u sukobu.\nZaharova ističe da osuda Ratka Mladića izgleda licemjerno ukoliko se uzmu u obzir presude hrvatskim, albanskim i bošnjačkim vojnim komandantima.\n„Presuda protiv Ratka Mladića ponovo je pokazala da je u praksi djelatnost međunarodnih mehanizama za procesuiranje onih koji su odgovorni za zločine tokom građanskog rata u bivšoj Jugoslaviji, pristrasna prema jednoj od strana u sukobu. Osuda Ratka Mladića izgleda licemjerno u kontekstu opravdanja ‘haškom pravdom’ drugih učesnika sukoba tih godina, poput hrvatskog generala Ante Gotovine, kosovskog Albanca Ramuša Haradinaja i bošnjačkog komandanta Nasera Orića“, rekla je Zaharova.\nOna je poručila da je ignorišući činjenice događaja, Haški tribunal podriva napore stabilizaciji Balkana.\n„Karakteristične osobine funkcionisanja Rezidualnog mehanizma i njegovog prethodnika, Međunarodnog krivičnog tribunala za bivšu Jugoslaviju, je ignorisanje činjenica i istorijskog konteksta događaja povezanih s raspadom Jugoslavije, podrivanje napora po postkonfliktnoj stabilizaciji i obnavljanju povjerenja na Balkanu“, navodi ona.\nZaharova se osvrnula i na sam proces suđenja te je naglasila da se tokom trajanja sudskog proces nisu poštovala Miladićeva osnovna prava.\n„Pored toga, suđenje Ratku Mladiću praćeno je nepoštovanjem njegovih osnovnih prava kao optuženog. Tokom čitavog procesa, advokati i članovi porodice Ratka Mladića borili su se za poštovanje njegovog prava na zdravlje i adekvatnu medicinsku pomoć. Međutim, dopise upućene s tim ciljem sudije su odbacile“, ističe Zaharova te navodi da pravni zastupnici nisu dobijali potpune informacije o Mladićevom zdravstvenom stanju.\n„Nekoliko godina pravni zastupnici generala nisu dobijali potpune i adekvatne medicinske informacije o njegovom zdravlju, a nezavisni, zapravo, ne na papiru, ljekari nisu bili dopušteni da vidi Ratka Mladića. Zahtjevi za privremeno puštanje okrivljenog radi liječenja u Rusiji ili Srbiji, uprkos pruženim državnim garancijama, takođe su odbijeni“, poručuje Zaharova.\nNa kraju, Zaharova je ponovila već ranije poznate stavove Ruske Federacije o ulozi i aktivnostima Haškog tribunala.\n„Polazimo od toga da Međunarodni rezidualni mehanizam treba da što prije završi svoje aktivnosti koje se tiču bivše Jugoslavije kako bi se ova sramotna stranica u historiji međunarodnog prava što prije okrenula“, zaključila je portparol Ministarstva spoljnih poslova Rusije Marija Zaharova.\nSutra obilježavanje 30 godina od stradanja Srba u Bradini i okolini


– Zaključak Pretresnog veća da je gospodin Mladić izdavao naređenja i da je komandovao i imao kontrolu dok je fizički i geografski bio odsutan iz Srebrenice u drugoj zemlji je\nsuprotno dokazima i zbog toga je uočljiva greška – navodi se u izdvojenom mišljenju sudije Nijambe.\n– Kao što je navedeno u paragrafu 605 Mladićevog žalbenog podneska, gospodin Mladić prisustvovao je sastanku na ko je potpisan plan da se Crvenom krstu omogući pristup srebreničkim ratnim zarobljenicima i da se razmene “svi za sve” sa drugom stranom za srpske zatočenike. Takođe, pregovarano je o trajnom prekidu vatre kako bi se pokušao okončati rat. Nijedan razuman sudija nije mogao zaključiti da bi gospodin Mladić mogao da učestvuje u složenim mirovnim pregovorima sa visokim zvaničnicima u Dobanovcima, Srbija, sa zvaničnicima UN-a, dok je vršio efikasnu kontrolu u Srebrenici. Takvo\nponašanje, slažući se da se Crvenom krstu omogućiti pristup ratnim zarobljenicima Srebrenice pre nego što ih razmeni, ne može se koristiti za potkrepljivanje znanja niti navodni doprinos bilo kom učesniku zajedničkog zločinačkog poduhvata da istrebi, a kamoli da počini genocid nad istim tim osobama – navela je sudija Nijambe.\nNedjelja, 23.01.2022. 380\nNedjelja, 23.01.2022. 277\nNedjelja, 23.01.2022. 80\nNedjelja, 23.01.2022. 601\nsuđenjehagratko mladicsudija nijamba


Vatrogasci neopremljeni, ZHŽ među najugroženijim od požara | ljubuski.info\n18. lipnja 2016. 11:49:06\n"Bosnom i Hercegovinom bijesne požari", "U Grahovu gori već sedam dana", "I Oružane snage uključene u gašenje požara", "MUP HBŽ-a nakon požara poslao apel građanima", "U 24 sata u Mostaru zabilježena 4 požara, u Čapljini 8, a Čitluku 6", "Brdo iznad HE Salakovac nekoliko dana u plamenu" - naslovi su iz medija u prošloj godini. Požara je bilo tijekom čitavog prošlog ljeta, a novo je pred vratima.\nU Federalnoj upravi civilne zaštite imali su pune ruke posla premda Civilna zaštita nema izričitih nadležnosti ni odgovornosti u pogledu poduzimanja preventivnih i drugih mjera na zaštiti šuma i šumskog zemljišta od požara u Federaciji BiH. Ipak, pomagali su i sudjelovali koliko su mogli kako bi se sanirale štete od požara i ublažile posljedice. Istaknuli su kako su otežavajući čimbenici u lokaliziranju i gašenju velikih šumskih požara u prošlom razdoblju bili, prije svega, zagađenost minama i NUS-om područja koja su zahvaćena požarom, nepristupačnost požarištima, neizgrađenost protupožarnih prosjeka i puteva u šumama i na šumskom zemljištu, što je preventivna mjera utvrđena u planu za zaštitu šuma od požara, koja je u nadležnosti županijskih šumsko-gospodarskih društava za područje kojim gospodare. S aspekta izloženosti opasnostima od pojave velikih šumskih požara županije Hercegovačko-neretvanska, Hercegbosanska, Zapadnohercegovačka i Zeničko-dobojska najugroženije su u Federaciji BiH.\nVlada BiH je, zbog svega navedenog, usvojila informaciju Federalnog ministarstva poljoprivrede, vodoprivrede i šumarstva o stanju u oblasti šumarstva u cilju hitnog donošenja zakona o šumama. Formirana je i radna skupina na pripremi teksta nacrta zakona o šumama.\nVlada Federacije BiH je na svojoj sjednici 27. svibnja ove godine usvojila i uputila u parlamentarnu proceduru nacrt zakona o šumama.\n" Federalna uprava civilne zaštite pred ljetnu sezonu svake godine, pa i ove, 2016., jedinicama lokalne samouprave i županijama uputi preporuke za poduzimanje preventivnih mjera zaštite i spašavanja od prirodnih i drugih nesreća na području Federacije BiH. Tako i na ovaj način nositelji zaštite i spašavanja u jedinicama lokalne samouprave i županijama na svim mjestima, objektima i prostorima koji mogu biti ugroženi, pravodobno planiraju, organiziraju i provode potrebne preventivne mjere zaštite od postojećih i rizika u nastajanju. Nositeljima zaštite i spašavanja u jedinici lokalne samouprave i županijama preporučujemo da intenziviraju odgovarajuće mjere zaštite i spašavanja u cilju smanjenja i ublažavanja rizika , govore iz Federalne uprave civilne zaštite.\nTakođer, navode kako su raspoloživa materijalno-tehnička sredstva i oprema za gašenje požara s kojom raspolažu profesionalne i dobrovoljne vatrogasne jedinice nedovoljni za brze i učinkovite akcije gašenja požara, pogotovo onih na otvorenom prostoru, kao što su šumski, požari na nepristupačnim terenima i miniranim površinama i sl.


Zakazana rasprava pred Velikim većem\nMinistarstvo pravde i državne uprave, Sektor za zastupanje pred Evropskim sudom za ljudska prava, obaveštava javnost da je Evropski sud za ljudska prava, dana 19. februara 2013. godine, zakazao usmenu raspravu pred Velikim većem u predmetu „Vučković i 29 drugih protiv Srbije“ za 15. maj 2013. godine i dostavio informaciju o sastavu Velikog veća koje će raspravljati slučaj. Republika Srbija i podnosioci predstavki su pozvani da do 15.marta 2013. godine dostave svoje pisane podneske o predmetu slučaja u svetlu ranije podnetog zahteva za Veliko veće.\nPrilog: dopis ESLjP od 19. februara 2013. (377.75 KB)


ZLATNA JESEN PO SEDMI PUT - JUGPRESS\nZLATNA JESEN PO SEDMI PUT\nRegionalna manifestacija „Zlatna jesen“ koja obuhvata izložbu tradicionalnih jela, narodnih rukotvorina, suvenira, proizvode od meda, cveća i sadni materijal održana je danas u dvorištu Šop-Đokićeve kuće.\nU ime organizatora, Centra za ekonomiku domaćinstva, obratila se direktorka ove ustanove Gordana Marković koja je rekla da na ovaj način nastavljamo da čuvamo našu tradiciju, ujedino se zahvalivši svim koji su došli da pogledaju izložbu.\nGradonačelnik Goran Cvetanović, otvarajući manifestaciju, rekao da je ovo promocija eko-turizma ovog kraja, a da je ovo i dobar način da se podsetimo prošlosti, nekih zanata, kao i starih običaja.\nPokrotivelj manifestacije je grad Leskovac.


Trčimo zajedno, Utorak i Četvrtak od 20h na Sunčanom Keju – ARK Fruška gora\nTrčimo zajedno, Utorak i Četvrtak od 20h na Sunčanom Keju\n22/02/2010 0 Comments in Rekreativno trcanje by Dejan Nikolić\nVreme se polako menja, biva sve toplije a dani polako postaju duži, ovo je pravo vreme za trkače koji su pravili pauzu tokom zimskih meseci da nazuju natrag svoje patike i da izađu napolje natrag na stazu. Naravno, svaki početak je težak ali u grupi uvek je sve lakše i zato trčite sa nama!\nARK Fruška Gora već tradicionalno svake nedelje organizuje grupne treninge Utorkom i Četvrtkom od 20h na Sunčanom Keju. Treninzi su otvorenom tipa i svako ko želi da nam se priključi bez obzira da li je početnik ili aktivan trkač, svakako je dobrodošao. Sami treninzi su prilagođeni kako početnicima tako i aktivnim rekreativcima. Za više detaljnijih informacija posetite sekciju ‘zajednički treninzi’\nTakođe svake Subote sa početkom u 12h isto na Sunčanom keju, održava se trkačka liga. Trkačku ligu organizuje Triatlon klub Dynamic i otvorena je za sve koji žele da trče i da provere u kakvoj su kondiciji. Liga se organizuje na distancama od 2km, 3km i 5km, a od skora i 10km tako da svako može izabrati stazu prema svojim trenutnim fizičkim mogućnostima. Više detaljnijih informacija posetite web prezentaciju Triatlon kluba Dynamic .\nKažu da za većinu trkača važi izreka, “Oslobodite um i noge će vas pratiti”, ako želite da osetite delić toga, pridružite nam se!


Demokrate i `duboka država` optužuju Rusiju da pomaže Trampu da pobjedi i 2020. - Sve o Srpskoj\nKREMLJ OCIJENIO DA SU TAKVE OPTUŽBE PARANOIDNE I DA NEMAJU VEZE SA ISTINOM\nDonald TRAMP: „Demokrate su i u Kongresu započele novu kampanju dezinformacija. Tvrde da Rusija meni daje prednost nad svim (predsjedničkim) kandidatima iz Demokratske partije koji ništa ne rade, koji ni poslije dvije nedjelje nisu bili u stanju da prebroje glasove sa svojih prajmeriz u Ajovi“\nUNUTRAŠNJA američka politička borba između republikanaca i demokrata, koju neki nazivaju i građanskim ratom bez prolivanja krvi, sve se vidljivije stapa sa predizbornom predsjedničkom kampanjom.\nDonald Tramp je oštro odreagovao na pisanje američkih medija – iza kojih stoje Demokratska partija i `duboka država` – da se Rusija „opet mješa u predsjedničke izbore“ da bi pomogla aktuelnom predsjedniku SAD.\nNavodno to čini „kampanjom dezinformacija“ .\nTramp je na ovo preko svoje stranice na Tviteru odreagovao riječima:\n„Demokrate su i u Kongresu započele novu kampanju dezinformacija. Tvrde da Rusija meni daje prednost nad svim (predsjedničkim) kandidatima iz Demokratske partije koji ništa ne rade, koji ni poslije dvije nedjelje nisu bili u stanju da prebroje glasove sa svojih prajmeriz u Ajovi“.\nPrvu informaciju da se Rusija „opet mješa“ i opet „na Trampovoj strani“ objavio je antitrampovski dnevni list The New York Times, navodeći da je američka špijunaža obavijestila Predstavnički (donji) dom Kongresa SAD da Moskva navodno ponovo pomaže Trampu.\nReagujući na ovo, portparol Kremlja, Dmitrij Peskov, nazvao je takve tvrdnje „paranoidnim“ i naglasio da „nemaju nikakve veze sa istinom“.\nTramp je u decembru 2019-te u Vašingtonu razgovarao o sumnjičenjima Rusije da se mješa u izbore u SAD sa Sergejom Lavrovom i izjavio da je tom prilikom ponovo upozorio Moskvu na „nedopustivost bilo kakvog mješanja u izbore u SAD“ koji će biti održani početkom novembra 2020-te.\nŠef ruske diplomatije je ponovo ukazao na potpunu neosnovanost optuživanja Rusije za mješanje u američke ili bilo čije druge izbore.\nTagovi„duboka država“ Demokratska partija SAD Donald Tramp izbori Rusija SAD


Potpisan ugovor o izgradnji terena sa vještačkom travom u vrijednosti od 476.150,00 KM » IlijašNet\nPotpisan ugovor o izgradnji terena sa vještačkom travom u vrijednosti od 476.150,00 KM\nRedakcija 15. jul 2021 ID: 19987\nNakon što je Općina Ilijaš aplicirala za Projekat „Razvoj infrastrukture omladinskog nogometa/fudbala kroz širu društvenu zajednicu” prema Nogometnom/Fudbalskom savezu BiH, danas je u Kabinetu načelnika Akifa Fazlića organizovano potpisivanje Ugovora o realizaciji pomenutog Projekta. Potpisivanju su prisustvovali generalni sekretar Adnan Džemidžić i izvršni direktor za administraciju Nihad Hodžić u NS/FS BiH te predsjednik Upravnog odbora Nogometnog kluba “Ilijaš” Selmir Vrabac.\nRadovi predviđeni ovim Ugovorom odnose se na unaprijeđenje infrastrukture za razvoj omladinskog nogometa/fudbala, odnosno izgradnju terena sa vještačkom travom prema UEFA/FIFA standardima ukupne vrijednosti 476.150,00 KM. Nogometni/Fudbalski savez BiH putem UEFA/FIFA obezbjedio 260.000,00 KM dok je ostatak sredstava u iznosu od 216.150,00 KM obezbjedila Općina Ilijaš.\n“Nama je ovaj projekat itekako važan jer se uklapa u projekat izgradnje kompleksa Gradskog stadiona u Ilijašu, čijom realizacijom ćemo dobiti jedan prelijep sportski objekat, koji će postati svojevrsni brend i mjesto gdje će sportisti imati kvalitetne uslove za treniranje, rad i uspjehe. Očekujem i uspješnu saradnju sa Savezom u smislu zajedničkih aktivnosti, dolazaka i treninga sportista te reprezentativnih kategorija”, naveo je načelnik Fazlić.\nU sklopu projekat izvršiće se priprema podloge za polaganje vještačke trave uključujući sistem drenaže,nabavka kvarcnog pijeska i gumenog granulata za ispunu vještačke trave, a sve prema projektnoj dokumentaciji i uputama dobavljača vještačke trave te montaža vještačke trave (zahtjev FIFA Quality Pro) za teren dimenzije 103mx67m (6901m2) sa jednim parom aluminijskih golova/vratnica, uključujući nabavku originalnih traka i ljepila za montažu.\n„Naše je zadovoljstvo da smo danas u Ilijašu te da smo došli u fazu potpisivanja ugovora ovog veoma značajnog projekta. Vjerujem da ćemo u narednih nekoliko mjeseci ponovo doći u Ilijaš te prisustvovati činu otvaranja ovog sportskog terena. Zaista je velika stvar za Ilijaš da ima teren koji će biti certificiran i urađen prema FIFA standarima, koji zaista imaju visoke kriterije. U ime Saveza, zahvaljujem se Općinskom načelniku kifu Fazliću i Općini Ilija za izvrsnu saradnju”, izjavio je generalni sekretar Saveza.\n“U budućnosti će djeca Ilijaša imati mogućnost da treniraju na najsavremenijem stadionu u toku čitave godine i sezone. Zaista se nadam da ćemo mi, kroz Nogometni klub “Ilijaš” postati rasadnik talentovanih i dobrih igrača”, rekao je Vrabac.\nUkoliko smatrate da sadržaj objavljen ovdje krši Vaše autorsko, lično ili drugo pravo ili interes, možete zahtijevati objavu odgovora ili ispravke. Sadržaj iznad je u naš sistem unešen 15. jul 2021 @22:12 od strane autora Redakcija osim ako nije navedeno drugačije (preuzeto, izvor obavezan) i numerisan je unikatnim brojem SN1/2107-152212-19987 koji možete koristiti tokom prijave kako bi znali o kojem se sadržaju radi. Sve pritužbe i prigovore možete slati na e-mail adresu ilijasnet@gmail.com. Materijal poslat na ovu e-mail adresu će se smatrati pravovaljanim. Svi drugi oblici prigovora neće se smatrati relevantnim i portal IlijašNet nema obavezu postupiti po istim. Komentari na društvenim mrežama ne predstavljaju stavove portala IlijašNet te su odgovornost autora komentara.